CELEX: 32006D0974
Language: fi
Date: 2006-12-19 00:00:00
Title: 2006/974/EY: Neuvoston päätös, tehty 19 päivänä joulukuuta 2006 , Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta Valmiudet (ETA:n kannalta merkityksellinen teksti)

30.12.2006      FI                 Euroopan unionin virallinen lehti                      L 400/299
                                       Neuvoston päätös,
                               tehty 19 päivänä joulukuuta 2006,
  Euroopan yhteisön seitsemännen tutkimuksen, teknologian kehittämisen ja demonstroinnin
      puiteohjelman (2007–2013) täytäntöön panemiseksi toteutettavasta erityisohjelmasta
                                          "Valmiudet"
                             (ETA:n kannalta merkityksellinen teksti)
                                         (2006/974/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 166 artiklan 4 kohdan,
ottaa huomioon komission ehdotuksen,
ottaa huomioon Euroopan parlamentin lausunnon1,
ottaa huomioon Euroopan talous- ja sosiaalikomitean lausunnon2,
1
        Lausunto annettu 30. marraskuuta 2006 (ei vielä julkaistu virallisessa lehdessä).
2
        EUVL C 185, 8.8.2006, s. 10.
 ---pagebreak--- L 400/300          FI                 Euroopan unionin virallinen lehti                        30.12.2006
sekä katsoo seuraavaa:
(1)       Euroopan yhteisön seitsemännestä tutkimuksen, teknologian kehittämisen ja
          demonstroinnin puiteohjelmasta (2007–2013) (jäljempänä 'puiteohjelma') 20 päivänä
          joulukuuta 2006 tehty Euroopan parlamentin ja neuvoston päätös N:o 967/2006/EY1
          pannaan Euroopan yhteisön perustamissopimuksen 166 artiklan 3 kohdan mukaisesti
          täytäntöön erityisohjelmin, joissa määritetään täytäntöönpanoa koskevat yksityiskohtaiset
          säännöt, vahvistetaan erityisohjelmien kesto sekä määrätään tarpeellisiksi arvioiduista
          varoista.
(2)       Puiteohjelma rakentuu neljäntyyppisistä toimista: valtioiden rajat ylittävästä yhteistyöstä
          politiikan tarpeiden mukaan määritellyillä aihealueilla ("Yhteistyö"); tutkijalähtöisestä
          tutkimuksesta, joka perustuu tutkimusyhteisön aloitteisiin ("Ideat"); tutkijoiden koulutusta
          ja urakehitystä varten annettavasta tuesta ("Ihmiset") sekä tutkimusvalmiuksien luomista
          varten annettavasta tuesta ("Valmiudet"). Tällä erityisohjelmalla olisi pantava täytäntöön
          "Valmiudet"-osioon sisältyvät epäsuorat toimet.
(3)       Tässä erityisohjelmassa olisi sovellettava sääntöjä, jotka koskevat yritysten,
          tutkimuskeskusten ja korkeakoulujen osallistumista puiteohjelmaan sekä sen
          tutkimustulosten levittämistä (jäljempänä 'osallistumista ja tulosten levittämistä koskevat
          säännöt').
1
        EUVL L 391, 30.12.2006, s. 19.
 ---pagebreak--- 30.12.2006        FI                   Euroopan unionin virallinen lehti                         L 400/301
(4)      Puiteohjelman olisi täydennettävä jäsenvaltioissa toteutettavia toimia sekä yhteisön muita
         toimia, jotka ovat tarpeen Lissabonin tavoitteiden edellyttämien strategisten toimenpiteiden
         toteuttamiseksi, sekä niiden ohella erityisesti rakennerahastoja, maataloutta, koulutusta,
         kulttuuria, kilpailukykyä, innovointia, teollisuutta, terveyttä, kuluttajansuojaa, työllisyyttä,
         energiaa, liikennettä ja ympäristöä koskevia toimia.
(5)      Tästä puiteohjelmasta tuettavien innovointiin ja pk-yrityksiin liittyvien toimien olisi
         täydennettävä toimia, jotka toteutetaan kilpailukykyä ja innovointia koskevan
         puiteohjelman yhteydessä ja jotka edistävät osaltaan tutkimuksen ja innovoinnin
         lähentymistä ja kaikkia innovoinnin muotoja.
(6)      Puiteohjelmaa täytäntöön pantaessa voidaan toteuttaa täydentäviä ohjelmia, joihin
         osallistuvat vain tietyt jäsenvaltiot, päättää yhteisön osallistumisesta useiden
         jäsenvaltioiden yhdessä käynnistämiin ohjelmiin tai perustaa yhteisyrityksiä taikka ottaa
         käyttöön muita järjestelyjä perustamissopimuksen 168, 169 ja 171 artiklassa tarkoitetulla
         tavalla.
(7)      Erityisohjelmasta olisi annettava avustusta Euroopan investointipankille (EIP) "riskinjaon
         rahoitusvälineen" muodostamista varten, jotta voitaisiin parantaa EIP:n lainojen
         saatavuutta.
 ---pagebreak--- L 400/302          FI                  Euroopan unionin virallinen lehti                       30.12.2006
(8)       Yhteisö on tehnyt perustamissopimuksen 170 artiklan nojalla useita tutkimuksen alaa
          koskevia kansainvälisiä sopimuksia, ja kansainvälistä tutkimusyhteistyötä olisi lujitettava,
          jotta yhteisö voitaisiin kytkeä entistä tiiviimmin osaksi maailmanlaajuista
          tutkimusyhteisöä. Erityisohjelman olisi sen vuoksi oltava avoin kaikille maille, jotka ovat
          tehneet asiaa koskevat sopimukset, ja lisäksi sen olisi oltava hankekohtaisesti avoin
          kolmansien maiden yksiköille ja kansainvälisille tieteellisen yhteistyön järjestöille, jos
          niiden osallistuminen on molemminpuolisen edun mukaista.
(9)       Tähän ohjelmaan kuuluvassa tutkimustoiminnassa olisi noudatettava eettisiä
          perusperiaatteita, joihin kuuluvat Euroopan unionin perusoikeuskirjaan sisältyvät eettiset
          periaatteet.
(10)      Puiteohjelman täytäntöönpanon olisi edistettävä kestävää kehitystä.
(11)      Olisi varmistettava, että puiteohjelman varainhoito on moitteetonta ja että puiteohjelma on
          toteutukseltaan mahdollisimman tehokas ja käyttäjäystävällinen, sekä samalla taattava
          oikeusvarmuus ja se, että ohjelma on helposti kaikkien osallistujien hyödynnettävissä,
          Euroopan yhteisöjen yleiseen talousarvioon sovellettavasta varainhoitoasetuksesta 25
          päivänä kesäkuuta 2002 annetun neuvoston asetuksen (EY, Euratom) N:o 1605/20021ja
          mainitun varainhoitoasetuksen soveltamissäännöistä 23 päivänä joulukuuta 2002 annetun
          komission asetuksen (EY, Euratom) N:o 2342/20022 sekä niiden mahdollisten tulevien
          muutosten mukaisesti.
1
        EYVL L 248, 16.9.2002, s.1.
2
        EYVL L 357, 31.12.2002, s. 1, asetus sellaisena kuin se on muutettuna komission
        asetuksella (EY, Euratom) N:o 1261/2005 (EUVL L 201, 2.8.2005, s. 3).
 ---pagebreak--- 30.12.2006        FI                  Euroopan unionin virallinen lehti                       L 400/303
(12)      Olisi myös toteutettava asianmukaiset ja Euroopan yhteisöjen taloudellisiin etuihin nähden
         oikeasuhteiset toimenpiteet sekä myönnettyjen tukien vaikuttavuuden että näiden varojen
         käytön tehokkuuden seuraamiseksi väärinkäytösten ja petosten estämiseksi sekä ryhdyttävä
         tarvittaessa toimiin menetettyjen, aiheettomasti maksettujen tai väärin käytettyjen varojen
         perimiseksi takaisin Euroopan yhteisöjen taloudellisten etujen suojaamisesta 18 päivänä
         joulukuuta 1995 annetun neuvoston asetuksen (EY, Euratom) N:o 2988/951, komission
         paikan päällä suorittamista tarkastuksista ja todentamisista Euroopan yhteisöjen
         taloudellisiin etuihin kohdistuvien petosten ja muiden väärinkäytösten estämiseksi 11
         päivänä marraskuuta 1996 annetun neuvoston asetuksen (Euratom, EY) N:o 2185/962 ja
         Euroopan petostentorjuntaviraston (OLAF) tutkimuksista 25 päivänä toukokuuta 1999
         annetun Euroopan parlamentin ja neuvoston asetuksen (EY) N:o 1073/19993 mukaisesti.
(13)     Tämän päätöksen täytäntöönpanotoimenpiteet ovat pääasiassa hallintotoimenpiteitä, ja ne
         olisi näin ollen hyväksyttävä menettelystä komissiolle siirrettyä täytäntöönpanovaltaa
         käytettäessä 28 päivänä kesäkuuta 1999 tehdyn neuvoston päätöksen 1999/468/EY4 4
         artiklassa säädettyä hallintomenettelyä noudattaen. Toisaalta ihmisalkioiden ja ihmisalkion
         kantasolujen käyttöä sisältävään tutkimukseen liittyy tämän päätöksen 4 artiklassa
         esitettyjä eettisiä kysymyksiä. Tämän vuoksi tällaisten hankkeiden rahoittamista koskevat
         toimenpiteet olisi hyväksyttävä neuvoston päätöksen 1999/468/EY 5 artiklassa säädettyä
         sääntelymenettelyä noudattaen.
1
        EYVL L 312, 23.12.1995, s. 1.
2
        EYVL L 292, 15.11.1996, s. 2.
3
        EYVL L 136, 31.5.1999, s. 1.
4
        EYVL L 184, 17.7.1999, s. 23, päätös sellaisena kuin se on muutettuna päätöksellä
        2006/512/EY(EUVL L 200, 22.7.2006, s. 11).
 ---pagebreak--- L 400/304         FI                  Euroopan unionin virallinen lehti                      30.12.2006
(14)      "Valmiudet"-erityisohjelmalla olisi oltava oma budjettikohtansa Euroopan yhteisöjen
          yleisessä talousarviossa.
(15)      Ohjelman täytäntöönpanossa olisi otettava asianmukaisesti huomioon sukupuolten tasa-
          arvo sekä muiden seikkojen ohella niiden tutkijoiden työehdot, työhönottoprosessien
          avoimuus sekä urakehitys, jotka otetaan työskentelemään tämän ohjelman toimien
          yhteydessä rahoitettavissa hankkeissa ja ohjelmissa. Näitä seikkoja koskevana ohjeena on
          eurooppalaisesta tutkijoiden peruskirjasta ja tutkijoiden työhönoton säännöstöstä 11
          päivänä maaliskuuta 2005 annettu komission suositus, joka kuitenkin perustuu
          vapaaehtoisuuteen.
ON TEHNYT TÄMÄN PÄÄTÖKSEN:
                                                1 artikla
Vahvistetaan tutkimukseen, teknologian kehittämiseen sekä demonstrointiin liittyviä yhteisön
toimia koskeva "Valmiudet"-erityisohjelma, jäljempänä 'erityisohjelma', ajanjaksoksi, joka alkaa
1 päivänä tammikuuta 2007 ja päättyy 31 päivänä joulukuuta 2013.
 ---pagebreak--- 30.12.2006       FI                    Euroopan unionin virallinen lehti                          L 400/305
                                                 2 artikla
Erityisohjelmassa tuetaan "Valmiudet"-osioon kuuluvia toimia, joilla edistetään seuraavia Euroopan
tutkimus- ja innovointikapasiteetin kannalta keskeisiä osa-alueita:
a)       tutkimusinfrastruktuurit;
b)       pieniä ja keskisuuria yrityksiä (pk-yrityksiä) hyödyttävä tutkimus;
c)       tietämyksen alueet;
d)       tutkimuspotentiaali;
e)       tiede yhteiskunnassa;
f)       tutkimuspolitiikkojen yhtenäisen kehittämisen tukeminen;
g)       kansainväliset yhteistyötoimet.
Tämän erityisohjelman täytäntöön panemiseksi voi olla tarpeen, että toteutetaan täydentäviä
ohjelmia, joihin osallistuvat vain tietyt jäsenvaltiot, että yhteisö osallistuu useiden jäsenvaltioiden
yhdessä käynnistämiin ohjelmiin tai että perustetaan yhteisyrityksiä taikka muita järjestelyjä
perustamissopimuksen 168, 169 ja 171 artiklan mukaisesti.
Toimien tavoitteet ja pääpiirteet määritetään liitteessä I.
 ---pagebreak--- L 400/306          FI                  Euroopan unionin virallinen lehti                     30.12.2006
                                                 3 artikla
Erityisohjelman toteuttamista varten tarpeelliseksi katsottu rahoitusmäärä on puiteohjelman liitteen
II mukaisesti 4 097 miljoonaa euroa, josta komission hallintomenojen osuuden on oltava alle
6 prosenttia. Rahoitusmäärän ohjeellinen jakautuminen esitetään liitteessä II.
                                                 4 artikla
1.        Kaikessa tähän erityisohjelmaan kuuluvassa tutkimustoiminnassa on noudatettava eettisiä
          perusperiaatteita.
2.        Erityisohjelmasta ei rahoiteta seuraavia tutkimusaloja:
          –     lisääntymistarkoituksessa tehtävään ihmisen kloonaukseen liittyvä tutkimus,
          –     tutkimus, jossa pyritään muuttamaan ihmisen geeniperimää siten, että muutoksesta
                saattaa tulla periytyvä1,
          –     tutkimus, jossa pyritään luomaan ihmisalkioita vain tutkimustarkoituksiin tai
                kantasolujen tuottamista varten, esimerkiksi somaattisten solujen tuman siirron
                avulla.
1
        Sukurauhasten syövän hoitoon liittyvää tutkimusta voidaan rahoittaa.
 ---pagebreak--- 30.12.2006        FI                  Euroopan unionin virallinen lehti                       L 400/307
3.       Ihmisen kantasoluja, jotka voivat olla sekä aikuisen että alkion kantasoluja, koskevaa
         tutkimusta voidaan rahoittaa riippuen sekä tieteellisen ehdotuksen sisällöstä että kyseessä
         olevan jäsenvaltion (jäsenvaltioiden) oikeudellisista puitteista.
         Ihmisalkion kantasoluja koskevan tutkimuksen rahoittamista koskevissa hakemuksissa on
         oltava tarvittaessa tiedot lupa- ja valvontatoimenpiteistä, jotka jäsenvaltioiden
         toimivaltaiset viranomaiset toteuttavat, sekä tiedot annettavasta eettisestä hyväksynnästä
         (hyväksynnöistä).
         Ihmisalkion kantasolujen tuottamisen osalta laitoksiin, organisaatioihin ja tutkijoihin on
         sovellettava tiukkoja luvananto- ja valvontamenettelyjä kyseessä olevan jäsenvaltion
         (jäsenvaltioiden) oikeudellisten puitteiden mukaisesti.
4.       Edellä esitettyjä tutkimusaloja tarkistetaan tämän ohjelman toisessa vaiheessa (2010–2013)
         tieteellisen edistymisen pohjalta.
                                                 5 artikla
1.       Erityisohjelma pannaan täytäntöön käyttämällä puiteohjelman liitteessä III määritettyjä
         rahoitusjärjestelyjä.
2.       Erityisohjelman liitteessä III määritetään järjestelyt, jotka koskevat Euroopan
         investointipankille riskinjaon rahoitusvälineen perustamista varten annettavaa avustusta.
 ---pagebreak--- L 400/308         FI                   Euroopan unionin virallinen lehti                           30.12.2006
3.        Erityisohjelman liitteessä IV määritetään mahdollinen toimi kansallisten
          tutkimusohjelmien yhteistoteutusta varten, josta voidaan tehdä erillinen päätös
          perustamissopimuksen 169 artiklan nojalla.
4.        Tässä erityisohjelmassa sovelletaan osallistumista ja tulosten levittämistä koskevia
          sääntöjä.
                                                 6 artikla
1.        Komissio laatii erityisohjelman täytäntöönpanoa varten työohjelman, jossa määritellään
          tarkemmin liitteessä I esitetyt tavoitteet ja tieteelliset ja teknologiset painopisteet, kullakin
          ehdotuspyynnön kohteena olevalla aihealueella sovellettava rahoitusjärjestely sekä
          täytäntöönpanon aikataulu.
2.        Työohjelmassa otetaan huomioon olennaiset tutkimustoimet, joita toteutetaan
          jäsenvaltioiden, assosioituneiden valtioiden sekä eurooppalaisten ja kansainvälisten
          organisaatioiden toimesta, sekä Euroopan tasolla saatava lisäarvo, vaikutukset teollisuuden
          kilpailukykyyn ja merkitys yhteisön muiden politiikkojen kannalta. Työohjelma
          päivitetään tarpeen mukaan.
3.        Rahoitusjärjestelyjen puitteissa toteutettavia epäsuoria toimia koskevien ehdotusten
          arvioinnissa ja hankkeiden valinnassa sovelletaan osallistumista sekä tulosten levittämistä
          koskevien sääntöjen 15 artiklan 1 a kohdassa esitettyjä perusteita.
 ---pagebreak--- 30.12.2006       FI                   Euroopan unionin virallinen lehti                       L 400/309
4.       Työohjelmassa voidaan yksilöidä:
         a)    organisaatioita, jotka saavat tukea jäsenmaksun muodossa;
         b)    toimia yksittäisten oikeussubjektien toimien tukemiseksi.
                                                7 artikla
1.       Erityisohjelman täytäntöönpanosta vastaa komissio.
2.       Tämän päätöksen 8 artiklan 2 kohdassa säädettyä hallintomenettelyä sovelletaan seuraaviin
         toimenpiteisiin:
         a)    vahvistettaessa 6 artiklassa tarkoitettu työohjelma, mukaan lukien käytettävät
               rahoitusjärjestelyt, ehdotuspyyntöjen sisältö sekä sovellettavat arviointi- ja
               valintaperusteet;
         b)    tehtäessä muutoksia liitteen II mukaiseen rahoituksen kokonaismäärän ohjeelliseen
               jakautumiseen;
         c)    hyväksyttäessä 2 artiklan a–g alakohdassa tarkoitettujen toimien rahoitusta, jos
               yhteisön tämän ohjelman nojalla antaman osuuden arvioitu määrä on vähintään 0,6
               miljoonaa euroa;
         d)    laadittaessa toimintaohjeet puiteohjelman 7 artiklan 2 kohdassa ja 7 artiklan 3
               kohdassa tarkoitettuja arviointeja varten.
 ---pagebreak--- L 400/310         FI                   Euroopan unionin virallinen lehti                     30.12.2006
3.        Hyväksyttäessä niiden toimien rahoitusta, joihin liittyy ihmisalkioiden ja ihmisalkion
          kantasolujen käyttöä, sovelletaan 8 artiklan 3 kohdassa säädettyä sääntelymenettelyä.
                                                 8 artikla
1.        Komissiota avustaa komitea.
2.        Jos tähän kohtaan viitataan, sovelletaan päätöksen 1999/468/EY 4 ja 7 artiklaa.
          Päätöksen 1999/468/EY 4 artiklan 3 kohdassa tarkoitettu määräaika vahvistetaan kahdeksi
          kuukaudeksi.
3.        Jos tähän kohtaan viitataan, sovelletaan päätöksen 1999/468/EY 5 ja 7 artiklaa.
          Päätöksen 1999/468/EY 5 artiklan 6 kohdassa tarkoitettu määräaika vahvistetaan kahdeksi
          kuukaudeksi.
4.        Komissio tiedottaa säännöllisesti komitealle erityisohjelman täytäntöönpanon yleisestä
          edistymisestä ja antaa sille oikea-aikaisia tietoja kaikista tämän ohjelman mukaisesti
          ehdotetuista tai rahoitetuista TTK-toimista liitteen V mukaisesti.
5.        Komitea vahvistaa työjärjestyksensä.
 ---pagebreak--- 30.12.2006      FI                   Euroopan unionin virallinen lehti                   L 400/311
                                               9 artikla
Komissio järjestää tämän erityisohjelman kattamilla aloilla toteutettujen toimien osalta
puiteohjelman 7 artiklassa tarkoitetun riippumattoman seurannan, arvioinnin ja
uudelleentarkastelun.
                                              10 artikla
Tämä päätös tulee voimaan kolmantena sitä päivää seuraavana päivänä, jona se julkaistaan
Euroopan unionin virallisessa lehdessä.
Tämä päätös on osoitettu kaikille jäsenvaltioille.
Tehty Brysselissä 19 päivänä joulukuuta 2006.
                                             Neuvoston puolesta
                                             Puheenjohtaja
                                             J. KORKEAOJA
 ---pagebreak--- L 400/312         FI                  Euroopan unionin virallinen lehti                       30.12.2006
                                                LIITE I
                        TIETEELLISET JA TEKNOLOGISET TAVOITTEET
                       SEKÄ AIHEALUEIDEN JA TOIMIEN PÄÄPIIRTEET
JOHDANTO
Tässä erityisohjelmassa on tarkoituksena parantaa tutkimus- ja innovointivalmiuksia kaikkialla
Euroopassa ja huolehtia niiden optimaalisesta käytöstä. Päämäärään pyritään:
–         optimoimalla tutkimusinfrastruktuurien käyttö ja kehittäminen,
–         parantamalla pk-yritysten innovointivalmiuksia ja niiden mahdollisuuksia hyödyntää
          tutkimusta,
–         tukemalla alueellisten tutkimuslähtöisten klustereiden kehittämistä;
–         edistämällä EU:n lähentymisalueiden ja syrjäisimpien alueiden tutkimuspotentiaalin
          vapauttamista,
–         tuomalla tiede ja yhteiskunta lähemmäksi toisiaan, jotta tiede ja teknologia voitaisiin
          integroida sopusointuisesti eurooppalaiseen yhteiskuntaan,
–         tukemalla tutkimuspolitiikkojen johdonmukaista kehittämistä,
–         toteuttamalla kansainvälistä yhteistyötä tukevia toimia ja toimenpiteitä.
 ---pagebreak--- 30.12.2006         FI                  Euroopan unionin virallinen lehti                          L 400/313
Kestävän kehityksen periaate ja sukupuolten välinen tasa-arvo otetaan toiminnassa asianmukaisesti
huomioon. Lisäksi erityisohjelman toimissa otetaan tarpeen mukaan huomioon tutkimustoimintaan
ja siihen perustuviin mahdollisiin sovelluksiin liittyvät eettiset, sosiaaliset, oikeudelliset ja
laajemmat kulttuuriin liittyvät näkökohdat sekä tieteen ja teknologian kehityksen sosioekonomiset
vaikutukset ja tulevaisuudennäkymät.
Erityisohjelmassa voidaan toteuttaa muihin kuin yhteisön ohjelmiin liittyvää koordinointia, jossa
hyödynnetään ERA-NET-järjestelmää ja yhteisön osallistumista kansallisten tutkimusohjelmien
yhteistoteutukseen (perustamissopimuksen 169 artikla) "Yhteistyö"-erityisohjelmassa esitetyllä
tavalla.
Toiminnassa pyritään synergiaan ja täydentävyyteen yhteisön muiden politiikkojen ja ohjelmien
kanssa. Näitä ovat esimerkiksi yhteisön alue- ja koheesiopolitiikka, rakennerahastot, kilpailukykyä
ja innovointia koskeva ohjelma sekä asiaan liittyvät koulutusohjelmat.1
1
         Ohjelman täytäntöönpanon helpottamiseksi komissio korvaa vahvistamiensa suuntaviivojen
         mukaisesti jokaisen esityslistassa määritellyn ohjelmakomitean kokouksen osalta kustakin
         jäsenvaltiosta yhden edustajan kulut sekä erityistä asiantuntemusta vaativien esityslistan
         kohtien osalta kustakin jäsenvaltiosta yhden asiantuntijan tai neuvonantajan kulut.
 ---pagebreak--- L 400/314         FI                   Euroopan unionin virallinen lehti                     30.12.2006
Eettiset näkökohdat
Tämän erityisohjelman täytäntöönpanossa ja siihen perustuvassa tutkimustoiminnassa on
noudatettava eettisiä perusperiaatteita. Näitä ovat muun muassa EU:n perusoikeuskirjaan sisältyvät
periaatteet, kuten ihmisarvon ja ihmiselämän suojelu ja henkilötietojen ja yksityisyyden suoja, sekä
ympäristön ja eläinten suojelu yhteisön oikeuden ja kansainvälisten sopimusten, ohjeistojen ja
toimintasääntöjen uusimpien versioiden mukaisesti. Viimeksi mainittuja ovat esimerkiksi Helsingin
julistus, Oviedossa 4. huhtikuuta 1997 allekirjoitettu Euroopan neuvoston yleissopimus
ihmisoikeuksista ja biolääketieteestä sekä sen lisäpöytäkirjat, YK:n yleissopimus lapsen
oikeuksista, Unescon yleismaailmallinen julistus ihmisen geeniperimästä ja ihmisoikeuksista, YK:n
yleissopimus bakteriologisista (biologisista) ja toksiiniaseista (BTWC), elintarvikkeiden ja
maatalouden kasvigeenivaroja koskeva kansainvälinen sopimus sekä Maailman terveysjärjestön
WHO:n asiaan liittyvät päätöslauselmat.
Lisäksi otetaan huomioon bioteknologian eettisiä näkökohtia käsitelleen eurooppalaisen
neuvonantajaryhmän lausunnot (1991–1997) sekä luonnontieteiden ja uusien teknologioiden
etiikkaa käsittelevän eurooppalaisen työryhmän lausunnot (vuodesta 1998 alkaen).
Toissijaisuusperiaatteen mukaisesti ja ottaen huomioon, että Euroopassa sovelletaan useita erilaisia
lähestymistapoja, tutkimushankkeiden osallistujien edellytetään noudattavan tutkimuksen
toteuttamismaassa voimassa olevia lakeja, määräyksiä ja eettisiä sääntöjä. Kansallisia säännöksiä
sovelletaan kaikissa tapauksissa, eikä yhteisö rahoita missään jäsenvaltiossa tai muussa maassa
sellaista tutkimusta, joka on kielletty kyseisessä jäsenvaltiossa tai maassa.
 ---pagebreak--- 30.12.2006         FI                   Euroopan unionin virallinen lehti                       L 400/315
Tutkimushankkeiden toteuttajien on tarvittaessa pyydettävä asianomaisilta kansallisilta tai
paikallisilta eettisiltä toimikunnilta hyväksyntä ennen TTK-toimien aloittamista. Lisäksi komissio
tekee poikkeuksetta eettisen arvioinnin ehdotuksista, jotka koskevat eettisesti arkaluonteisia
kysymyksiä tai joissa ei ole otettu riittävästi huomioon eettisiä näkökohtia. Erityistapauksissa
eettinen arviointi voidaan tehdä myös hankkeen toteutuksen aikana.
Rahoitusta ei myönnetä sellaiselle tutkimukselle, joka on kielletty kaikissa jäsenvaltioissa.
EY:n perustamissopimuksen liitteenä olevassa eläinten suojelua ja hyvinvointia koskevassa
pöytäkirjassa edellytetään, että yhteisön on muun muassa tutkimusta koskevaa politiikkaa
laatiessaan ja sitä täytäntöön pannessaan otettava täysimääräisesti huomioon eläinten hyvinvoinnin
asettamat vaatimukset. Kokeisiin ja muihin tieteellisiin tarkoituksiin käytettävien eläinten suojelua
koskevien jäsenvaltioiden lakien, asetusten ja hallinnollisten määräysten lähentämisestä 24
marraskuuta 1986 annetussa neuvoston direktiivissä 86/609/ETY1 edellytetään, että kaikki kokeet
on suunniteltava siten, että vältetään aiheuttamasta koe-eläimille kärsimystä sekä tarpeetonta kipua
tai tuskaa ja valitaan kokeita, joissa käytetään mahdollisimman vähän eläimiä ja joissa käytetään
eläimiä, joilla on mahdollisimman alhainen neurofysiologinen herkkyystaso, ja jotka aiheuttavat
vähiten kipua, tuskaa, kärsimystä tai pysyvää haittaa. Eläinten geeniperimän muuttaminen ja
eläinten kloonaaminen voivat tulla kysymykseen ainoastaan, jos tavoitteet ovat eettisesti
oikeutettuja ja olosuhteet ovat sellaiset, että taataan eläinten hyvinvointi ja noudatetaan biologisen
monimuotoisuuden periaatteita.
1
        EYVL L 358, 18.12.1986, s. 1, direktiivi sellaisena kuin se on muutettuna Euroopan
        parlamentin ja neuvoston direktiivillä 2003/65/EY (EUVL L 230, 16.9.2003, s. 32).
 ---pagebreak--- L 400/316         FI                  Euroopan unionin virallinen lehti                      30.12.2006
Komissio seuraa ohjelman täytäntöönpanon aikana säännöllisesti tieteen edistymistä sekä
kansallisia ja kansainvälisiä säännöksiä niissä tapahtuvan kehityksen huomioon ottamiseksi.
Tieteen ja teknologian kehitykseen liittyviä eettisiä näkökohtia tutkitaan varsinaisesti tämän
erityisohjelman osa-alueella "Tiede yhteiskunnassa".
1.        TUTKIMUSINFRASTRUKTUURIT
Tavoite
Tavoitteena on optimoida Euroopan parhaiden tutkimusinfrastruktuurien käyttö ja kehittäminen ja
auttaa luomaan kaikilla tieteen ja teknologian aloilla uusia Euroopan yleistä etua palvelevia
tutkimusinfrastruktuureja, joita Euroopan tiedeyhteisö tarvitsee pysyäkseen tutkimuksen
eturintamassa ja joiden avulla yritykset voivat vahvistaa perustietämystään ja teknologista
taitotietoaan.
 ---pagebreak--- 30.12.2006        FI                    Euroopan unionin virallinen lehti                          L 400/317
Lähestymistapa
Jotta Eurooppa voisi tulla maailman kilpailukykyisimmäksi ja dynaamisimmaksi tietoon
perustuvaksi taloudeksi, sillä on oltava käytössään uudenaikaisia ja tehokkaita
tutkimusinfrastruktuureita, joiden avulla se voi saavuttaa johtavan aseman tieteessä ja
teknologiassa. Tutkimusinfrastruktuureilla on keskeinen merkitys tietämyksen ja teknologian
luomisessa ja niiden levittämisessä, soveltamisessa ja hyödyntämisessä ja sitä kautta innovoinnin
edistämisessä ja eurooppalaisen tutkimusalueen kehittämiseen myötävaikuttamisessa. Mahdollisuus
infrastruktuurien käyttöön on yhä useammin ehdoton edellytys tutkimukselle kaikilla tieteen ja
teknologian aloilla ja näyttöön pohjautuvan päätöksenteon kannalta. Monet tutkimusinfrastruktuurit
ovat kehittyneet jonkin tietyn alan tutkimukseen lähes yksinomaan käytetyistä suurista laitteistoista
useiden eri tiedeyhteisöjen käytössä oleviksi palveluinfrastruktuureiksi. Tieto- ja
viestintäteknologian kehityksen myötä viimeaikaiset infrastruktuuriratkaisut myös laajentuvat niin,
että ne käsittävät hajautettuja laitteisto-, ohjelmisto- ja sisältöjärjestelmiä, joista koituu mittavaa
kumulatiivista arvoa osaamisvarantoina useilla eri tieteenaloilla.
Ehdotetuilla toimilla edistetään eritoten osaamisen kehittämistä, hyödyntämistä ja säilyttämistä
tukemalla tutkimusinfrastruktuureja sekä huippuosaamista korostavaa alhaalta ylöspäin
-lähestymistapaa noudattaen että kohdennettua lähestymistapaa soveltaen. Tieto- ja
viestintäteknologiapohjaisiin sähköisiin ja virtuaalisiin infrastruktuureihin tehtävät strategiset
parannukset nähdään nekin muutosvoimana tieteentekotavan kehittymisessä. Jäsenvaltioilla on
edelleenkin keskeinen asema infrastruktuurien kehittämisessä ja rahoittamisessa.
 ---pagebreak--- L 400/318          FI                   Euroopan unionin virallinen lehti                       30.12.2006
EU:n tutkimuksen ja teknologian kehittämisen puiteohjelmassa "tutkimusinfrastruktuurilla"
tarkoitetaan laitteistoja, resursseja tai palveluja, joita tutkimusyhteisö tarvitsee tutkimuksen
tekemiseen kaikilla tieteen ja teknologian aloilla. Määritelmä kattaa tarvittavine
henkilöresursseineen:
–         tutkimustarkoituksiin käytettävät merkittävät laitteistot tai välinekokonaisuudet
–         tieteellisessä tutkimuksessa käytettävät tietoresurssit, kuten kokoelmat, arkistot,
          strukturoidut tietokokonaisuudet tai tiedonhallintaan liittyvät järjestelmät
–         mahdollistavat tieto- ja viestintäteknologiapohjaiset infrastruktuurit, kuten gridit,
          laskentajärjestelmät, ohjelmistot ja tietoliikenneverkot
–         muut tieteelliseen tutkimukseen käytettävät luonteeltaan ainutlaatuiset
          välinekokonaisuudet.
Tukea voidaan hakea ainoastaan sellaisille tutkimusinfrastruktuureille tai niistä muodostetuille
verkostoille, jotka tuovat suorituskykynä ja käyttömahdollisuuksina mitaten selkeää hyötyä
Euroopan tiedeyhteisölle (korkeakouluissa, julkisissa tutkimusorganisaatioissa ja yrityksissä).
Niiden on edistettävä merkittävästi Euroopan tutkimusvalmiuksien kehittämistä.
Tämän erityisohjelman toimet koordinoidaan kauttaaltaan "Yhteistyö"-erityisohjelman
aihekohtaisten tutkimusinfrastruktuuritoimien kanssa.
 ---pagebreak--- 30.12.2006        FI                  Euroopan unionin virallinen lehti                      L 400/319
Toimet
Toimet jakautuvat seuraaviin toimintalinjoihin:
–         käytössä olevien tutkimusinfrastruktuurien käytön optimointi ja suorituskyvyn
          parantaminen
–         Euroopan yleistä etua palvelevien uusien tutkimusinfrastruktuurien kehittämisen (tai jo
          käytössä oleviin infrastruktuureihin tehtävien merkittävien parannusten) edistäminen
          pääasiassa tutkimusinfrastruktuureja käsittelevän eurooppalaisen strategiafoorumin
          ESFRI:n työn pohjalta
–         tukitoimet, kuten esiin nouseviin tarpeisiin liittyvä tuki.
1.1.      Käytössä olevat tutkimusinfrastruktuurit
Tutkimusinfrastruktuureja koskevilla toimilla on tarkoitus parantaa Euroopan valmiuksia ja
yksittäisten tutkimusinfrastruktuurien suorituskykyä sekä pyrkiä siihen, että käyttäjäyhteisöt
hyödyntäisivät enemmän tutkimusinfrastruktuurien tarjoamia mahdollisuuksia ja lisäisivät
investointejaan huippututkimukseen. Toimilla tuetaan eurooppalaisten tutkimusinfrastruktuurien
optimointia ("Toiminnan integrointi"), mikä johtaa laitteistojen, resurssien ja palvelujen
mahdollisimman tehokkaaseen käyttöön kaikilla tieteen ja teknologian aloilla ja edistää muiden
maiden olemassa olevien infrastruktuurien käyttömahdollisuuksia.
 ---pagebreak--- L 400/320         FI                   Euroopan unionin virallinen lehti                        30.12.2006
1.1.1.    Integroivat toimet
Maailman huippua edustavat tutkimusinfrastruktuurit edellyttävät mittavia ja pitkäaikaisia
investointeja henkilöresursseina ja rahoituksena. Niiden käyttäjä- ja hyödyntäjäkuntana tulisi olla
mahdollisimman laaja koko Eurooppaa edustava tutkijoiden ja asiakasyritysten yhteisö. Lisäksi
tutkimusinfrastruktuurien kapasiteetin ja suorituskyvyn optimointia ja tehostamista yhteisön tasolla
on jatkuvasti tuettava ja kehitettävä, jotta voidaan vastata esiin nouseviin ja kasvaviin tieteellisiin
tarpeisiin. Tähän voidaan pyrkiä parhaiten stimuloimalla tutkimusinfrastruktuurien koordinoitua
käyttöä ja kehittämistä niihin tehtävät parannukset mukaan lukien.
Yhteisön pitäisi edistää tätä tukemalla integroivia toimia. Niillä varmistetaan, että eurooppalaiset
tutkijat, mukaan lukien teollisuutta edustavat tutkijat, myös pk-yrityksistä ja syrjäisimmiltä alueilta,
voivat käyttää parhaita tutkimusinfrastruktuureja tutkimuksensa tekemiseksi, tukemalla
infrastruktuuriin liittyvien palvelujen integroitua tarjoamista tutkimusyhteisölle Euroopan tasolla ja
tarvittaessa kansainvälisellä tasolla. Integroivien toimien tavoitteena on myös parantaa Euroopan
tasolla tutkimusinfrastruktuurien toiminnan strukturointia ja edistää niiden kapasiteetin ja
suorituskyvyn yhteistä kehittämistä.
 ---pagebreak--- 30.12.2006         FI                 Euroopan unionin virallinen lehti                           L 400/321
Käytössä olevia tutkimusinfrastruktuureja koskevien integroivien toimien toteutustapana ovat:
–        alhaalta ylöspäin -lähestymistapaan perustuvat ehdotuspyynnöt, joilla pannaan liikkeelle
         resurssien molemminpuolista koordinointia ja yhdistämistä infrastruktuurien ylläpitäjien
         välillä, jolloin päämääränä on edistää niiden keskinäisen yhteistyön kulttuuria; toimien
         tavoitteena on myös strukturoida paremmin Euroopan tasolla infrastruktuurien toimintaa ja
         mahdollisten käyttäjien tapoja käyttää niitä, edistää niiden kapasiteetin ja suorituskyvyn
         yhteistä kehittämistä ja tukea niiden johdonmukaista ja monitieteistä käyttöä;
–        kohdennetut ehdotuspyynnöt, kun kohdennetuista toimista on selkeää hyötyä tuettaessa
         potentiaalisesti merkittäviä tutkimusinfrastruktuureja pitkällä aikavälillä ja joudutettaessa
         niiden käyttöönottoa yhteisön tasolla. Toteutus koordinoidaan eri aihealueiden toimien
         kanssa, jotta kaikissa Euroopan tasolla toteutettavissa yhteisön toimissa voitaisiin ottaa
         huomioon kunkin alan tutkimusinfrastruktuuritarpeet. Jo nyt voidaan yksilöidä aloja1, joilla
         käytössä olevia eurooppalaisia infrastruktuureja pitäisi vankentaa ja niiden käyttöä
         parantaa, jotta ne vastaisivat korkeakoulujen, julkisten ja yritysten
         tutkimusorganisaatioiden ja yhteiskunnan pitkän aikavälin strategisia tarpeita. Näihin
         aloihin kuuluvat biotieteet ja niiden sovellukset, tieto- ja viestintäteknologiat, teollisen
         tutkimuksen kehittäminen metrologia mukaan luettuna, kestävän kehityksen tukeminen
         erityisesti ympäristöalalla sekä yhteiskunta- ja humanistiset tieteet.
1
        Myös ESFRI on yksilöinyt tällaisia aloja.
 ---pagebreak--- L 400/322         FI                   Euroopan unionin virallinen lehti                       30.12.2006
1.1.2.    Tieto- ja viestintätekniset infrastruktuurit
Verkkoinfrastruktuurien käyttö tarjoaa tutkimusyhteisöille olennaisia palveluja, jotka perustuvat
pitkälle kehitettyihin taustaprosesseihin, jotka on suunniteltu saattamaan hajautetut tieto- ja
viestintätekniset resurssit (laskenta, liityntämahdollisuudet, instrumentointi) virtuaaliyhteisöjen
käyttöön. Yleiseurooppalaisen lähestymistavan ja EU:n toimien tehostaminen tällä alalla voi edistää
merkittävästi eurooppalaista tutkimuspotentiaalia sekä sen hyödyntämistä ja vakiinnuttaa
verkkoinfrastruktuurit eurooppalaisen tutkimusalueen kulmakiveksi, monialaisen innovoinnin
tienavaajaksi ja tieteen harjoittamisen muutosveturiksi. Se voi myös osaltaan parantaa EU:n
syrjäisimpien alueiden tutkimusryhmien integroitumista.
Verkkoinfrastruktuureihin liittyvillä toimilla, joita ehdotetaan kohdennettujen ehdotuspyyntöjen
perusteella, on määrä edistää suurikapasiteettisten ja -tehoisten tietoliikennepohjaisten (GÉANT) ja
grid-pohjaisten infrastruktuurien jatkokehittämistä sekä lisätä huipputason laskentakapasiteettia
Euroopassa. Tällöin painotetaan tarvetta tukea maailman huippua edustavien hajautettujen
suurteholaskentajärjestelmien, tiedonvarastoinnin ja kehittyneiden visualisointitekniikoiden
tehostamista. Toimilla pyritään myös edistämään tarvittaessa näiden infrastruktuurien käyttöönottoa
käyttäjäyhteisöissä, lisäämään niiden maailmanlaajuista merkitystä ja parantamaan luottamusta
niihin GÉANT- ja grid-infrastruktuurien saavutusten sekä yhteentoimivuutta koskevien avointen
standardien pohjalta.
 ---pagebreak--- 30.12.2006        FI                    Euroopan unionin virallinen lehti                         L 400/323
Digitaalisia kirjastoja, arkistoja, tietovarastoja, tiedonhoitoa ja tarvittavaa resurssien yhdistämistä on
tuettava koordinoidusti Euroopan tasolla, jotta voidaan organisoida tietovarantoja tiedeyhteisön ja
tulevien tutkijasukupolvien käyttöön. Tässä yhteydessä tarkastellaan myös luottamuksen lisäämistä
verkkoinfrastruktuurien datakerrosta kohtaan. Toimilla on lisäksi määrä ennakoida ja ottaa käyttöön
uusia vaatimuksia ja ratkaisuja ja tätä kautta tukea sellaisten suuren mittakaavan testausalustojen
kehittämistä, jotka on suunniteltu uusien disruptiivisten teknologioiden kokeiluun ja uusiin
käyttäjävaatimuksiin perustuvaan kehitystyöhön. Tähän sisältyy esimerkiksi verkko-
opiskelumahdollisuuksien tarve. Verkkoinfrastruktuureja pohtiva työryhmä eIRG (e-Infrastructure
Reflection Group) avustaa säännöllisesti antamalla strategiasuosituksia.
1.2.     Uudet tutkimusinfrastruktuurit
Erityisohjelmalla edistetään uusien tutkimusinfrastruktuurien luomista (myös jo käytössä oleviin
infrastruktuureihin tehtäviä merkittäviä parannuksia), jolloin keskitytään pääasiassa
valmisteluvaiheisiin ja "ainutlaatuisiin" infrastruktuureihin, joilla on ratkaiseva ja koko Euroopan
kannalta merkittävä vaikutus palvelemiensa tieteenalojen kehitykseen Euroopassa.
1.2.1.   Uusia tutkimusinfrastruktuureja koskevat valmistelevat tutkimukset
Tarkoituksena on edistää uusien tutkimusinfrastruktuurien perustamista rahoittamalla uusien
infrastruktuurien valmistelutoimia ja toteutettavuustutkimuksia. Toteutustapana ovat
ehdotuspyynnöt, joissa sovelletaan alhaalta ylöspäin -lähestymistapaa.
 ---pagebreak--- L 400/324         FI                 Euroopan unionin virallinen lehti                      30.12.2006
1.2.2.    Uusien infrastruktuurien rakentamisen tuki
Tarkoituksena on edistää uusien tutkimusinfrastruktuurien luomista "vaihtelevan geometrian"
periaatetta noudattaen ja tukeutuen pääasiassa ESFRI:n työhön, joka koskee eurooppalaista
kehityspolkua uusia tutkimusinfrastruktuureja varten. Työohjelmassa määritellään ensisijaiset
hankkeet, joille voidaan antaa yhteisön tukea.
Uusien infrastruktuurien rakentamisen tuki toteutetaan kahdessa vaiheessa puiteohjelmassa
vahvistettujen arviointiperusteiden pohjalta.
• Vaihe 1: Valmisteluvaiheen tuki
Ensimmäisessä vaiheessa toteutetaan ehdotuspyynnöt työohjelmassa yksilöidyistä ensisijaisista
hankkeista. Valmisteluvaiheeseen kuuluvat tutkimusinfrastruktuurin yksityiskohtaisten
rakennussuunnitelmien, oikeudellisen muodon, hallinnon ja monivuotisen suunnittelun valmistelu
sekä lopullisen sopimuksen tekeminen sidosryhmien välillä. Komissio toimii valmisteluvaiheen
aikana toiminnan edistäjänä erityisesti koordinoimalla rahoitusjärjestelyjä rakennusvaihetta varten.
 ---pagebreak--- 30.12.2006         FI                    Euroopan unionin virallinen lehti                       L 400/325
Vaihe 2: Rakennusvaiheen tuki
Toisessa vaiheessa toteutetaan rakennussuunnitelmat sovittujen teknisten, oikeudellisten,
hallinnollisten ja rahoitussopimusten pohjalta ja yksityisten rahoituslaitosten osallistuessa
mahdollisesti toteuttamiseen. Toteutuksessa hyödynnetään toisiaan täydentävästi muun muassa
kansallisia ja yhteisön rahoitusvälineitä (esimerkiksi rakennerahastot ja Euroopan investointipankki)
ja otetaan tarvittaessa huomioon lähentymisalueiden ja syrjäisimpien alueiden tieteellisen
huippuosaamisen mahdollisuudet. Puiteohjelmasta voidaan myöntää rakennusvaiheen tukea
sellaisille ensisijaisille hankkeille, jotka ehdottomasti tarvitsevat sitä. Näissä tapauksissa päätökset
tehdään eri tukimuotoja soveltaen riippuen tarvittavan rahoituksen luonteesta ja määrästä (esim.
suora avustus; Euroopan investointipankin lainat, joiden saantia voidaan helpottaa riskinjaon
rahoitusvälineellä (ks. liite III); tai perustamissopimuksen 171 artiklan mukaiset järjestelmät).
1.3.      Tukitoimet, myös esiin nouseviin tarpeisiin liittyvä tuki
Vahva EU:n laajuinen koordinointi eurooppalaisen tutkimusinfrastruktuuripolitiikan muotoilussa ja
omaksumisessa on menestyksen avain tässä toiminnassa. Siksi koko ohjelman laajuudelta
toteutetaan toimia, joilla tuetaan tällaista koordinointia sekä kansainvälisen yhteistyön kehittämistä.
 ---pagebreak--- L 400/326         FI                  Euroopan unionin virallinen lehti                       30.12.2006
Pääasiallisena toteutustapana ovat säännölliset ehdotuspyynnöt. Toimien tavoitteena on edistää
erityisesti kansallisten ohjelmien koordinointia ERA-Net -toimin ja tukea esiin nousevien tarpeiden
analysointia, ESFRI:n ja eIRG:n työtä, ohjelman tehokasta täytäntöönpanoa (esim. konferenssit,
asiantuntijasopimukset ja vaikutusarvioinnit) sekä tässä erityisohjelmassa toteutettavien toimien
kansainvälistä ulottuvuutta. Erityisohjelman tällä osa-alueella voidaan myös kansainväliseen
yhteistyöhön liittyen määrittää tiettyjen kolmansien maiden tarpeita ja yhteisiä etuja, joihin
yksittäiset yhteistyötoimet voisivat perustua. Lisäksi voidaan kehittää kohdennettujen
ehdotuspyyntöjen perusteella keskinäisiä yhteyksiä kolmansissa maissa ja eurooppalaisella
tutkimusalueella sijaitsevien tärkeiden tutkimusinfrastruktuurien välille.
2.        PK-YRITYKSIÄ HYÖDYTTÄVÄ TUTKIMUS
Tavoitteet
Tavoitteena on vahvistaa eurooppalaisten pk-yritysten innovointivalmiuksia ja niiden panosta
uusien teknologiapohjaisten tuotteiden ja markkinoiden kehittämisessä tukemalla tutkimustyön
ulkoistamista, tutkimustoiminnan lisäämistä, verkkojen laajentamista, tutkimustulosten
hyödyntämistä ja teknologisen taitotiedon hankkimista, jolloin voidaan kaventaa tutkimustoimien ja
innovoinnin välistä kuilua.
 ---pagebreak--- 30.12.2006         FI                   Euroopan unionin virallinen lehti                        L 400/327
Lähestymistapa
Pk-yritykset ovat Euroopan teollisuuden ydintoimijoita. Niiden pitäisi olla avainasemassa
innovoinnissa ja tietämyksen muuntamisessa uusiksi tuotteiksi, prosesseiksi ja palveluiksi.
Kilpailun kiristyessä sisämarkkinoilla ja maailmanlaajuisesti Euroopan pk-yritykset joutuvat
lisäämään osaamis- ja tutkimusintensiteettiään, tehostamaan tutkimuksen hyödyntämistä,
laajentamaan liiketoimintaansa maantieteellisesti ja kansainvälistämään osaamisverkostojaan.
Pk-yrityksille suunnatut jäsenvaltioiden toimet eivät useimmissa tapauksissa kannusta tai tue
valtioiden väliseen tutkimusyhteistyöhön ja teknologiansiirtoon. EU-tason toimille on välttämätön
tarve kansallisen ja alueellisen tason toimien täydentämiseksi ja tehostamiseksi.
Erityisillä toimilla tuetaan sellaisia pk-yrityksiä ja pk-yritysten yhteenliittymiä, jotka haluavat
ulkoistaa tutkimusta. Kyseessä ovat enimmäkseen low tech- ja medium tech -yritykset, joilla on
vain vähän tai ei lainkaan tutkimuskapasiteettia. Toimet ovat avoinna myös tutkimuspainotteisille
pk-yrityksille, jotka tarjoavat tutkimuspalveluja tai ulkoistettua tutkimusta ydinvalmiuksiensa
täydentämiseksi. Nämä toimet, joissa sovelletaan alhaalta ylöspäin -lähestymistapaa, voivat koskea
kaikkia tieteen ja teknologian aloja. Toimiin sisältyy tuki demonstroinnille ja muille toiminnoille,
joilla helpotetaan tutkimustulosten hyödyntämistä varmistaen keskinäinen täydentävyys
kilpailukykyä ja innovointia koskevan ohjelman kanssa. Hanke-ehdotusten arvioinnissa otetaan
huomioon niiden ennakoitu taloudellinen hyöty pk-yrityksille. Rahoitusta myönnetään seuraavissa
kahdessa järjestelyssä: pk-yrityksiä tukeva tutkimus ja pk-yritysten yhteenliittymiä tukeva tutkimus.
 ---pagebreak--- L 400/328          FI                   Euroopan unionin virallinen lehti                      30.12.2006
Ensin mainitussa rahoitusjärjestelyssä rahoitus suunnataan pääosin low tech- ja medium tech
-yrityksille, joilla on vain vähän tai ei lainkaan tutkimuskapasiteettia, ja myös sellaisille
tutkimusintensiivisille pk-yrityksille, joiden on ulkoistettava tutkimusta omien valmiuksiensa
täydentämiseksi. Toisessa rahoitusjärjestelyssä tuki suunnataan pk-yritysten yhteenliittymille, jotka
ovat yleensä parhaiten selvillä jäsenistönsä yhteisistä teknologiaongelmista ja voivat parhaiten
määrittää niitä, toimia jäseniensä puolesta ja edistää tutkimustulosten tehokasta levitystä ja
käyttöönottoa.
Pk-yrityksiä hyödyttävän tutkimuksen puitteissa toteutettaviin koordinointi- ja tukitoimiin sisältyy
niiden kansallisten ja alueellisten ohjelmien koordinointi, jotka on suunnattu pk-yrityksille ja joilla
tuetaan parhaita käytäntöjä, tulosten levittämistä ja hyödyntämistä, parannetaan pk-yritysten pääsyä
seitsemänteen puiteohjelmaan ja arvioidaan vaikutuksia.
Lisäksi toimissa voidaan tukeutua myös niiden kannalta olennaisiin kansallisiin tutkimusohjelmiin,
jotka täydentävät jäljempänä lueteltuja tutkimustoimia1.
Näiden erityisten toimien lisäksi tuetaan ja helpotetaan pk-yritysten osallistumista hankkeisiin koko
puiteohjelmassa. Lisäksi pk-yritysten tutkimustarpeet ja -valmiudet otetaan asianmukaisesti
huomioon kehitettäessä tutkimustoiminnan sisältöä "Yhteistyö"-erityisohjelman aihealueilla, joiden
tutkimustoimet toteutetaan kooltaan ja mittakaavaltaan erilaisin hankkein tutkimuksen alasta ja
aiheesta riippuen.
Yhteisön TTK-puiteohjelman täytäntöönpanon aikana varmistetaan keskinäinen täydentävyys ja
synergia kilpailukykyä ja innovointia koskevan puiteohjelman kanssa, jotta voidaan edistää ja
helpottaa pk-yritysten osallistumista yhteisön TTK-puiteohjelmaan.
1
        Tämä voisi kattaa tutkimusta tekeviä pk-yrityksiä koskevien ohjelmien mahdollisen yhteisen
        täytäntöönpanon Eureka-ohjelman pohjalta.
 ---pagebreak--- 30.12.2006        FI                  Euroopan unionin virallinen lehti                          L 400/329
Toimet
Pk-yrityksille tarjotaan seuraavia kahta tukimuotoa:
• Pk-yrityksiä tukeva tutkimus
Tällä tukimuodolla tuetaan pieniä innovatiivisten pk-yritysten ryhmiä yhteisten tai toisiinsa
liittyvien teknologisten ongelmien ratkaisemiseksi. Hankkeissa, jotka ovat suhteellisen
lyhytkestoisia, keskitytään sellaisten pk-yritysten innovointitarpeisiin, jotka ulkoistavat tutkimusta
TTK-työn suorittajille. Hankkeissa on osoitettava selkeästi tulosten hyödynnettävyys kyseisissä
pk-yrityksissä.
• Pk-yritysten yhteenliittymiä tukeva tutkimus
Tällä tukimuodolla autetaan pk-yritysten yhteenliittymiä kehittämään teknisiä ratkaisuja ongelmiin,
jotka ovat yhteisiä suurelle määrälle pk-yrityksiä tietyillä yritystoiminnan sektoreilla tai tietyissä
arvoketjun osissa. Kyse voi olla esimerkiksi tutkimuksesta, jota tarvitaan eurooppalaisten normien
ja standardien kehittämiseksi tai niiden soveltamiseksi sekä lainsäädännön asettamien vaatimusten
noudattamiseksi esimerkiksi terveyden, turvallisuuden ja ympäristönsuojelun aloilla. Hankkeiden
toteuttajina ovat pk-yritysten yhteenliittymät, jotka ulkoistavat tutkimuksen TTK-työn suorittajille
jäseniensä hyödyksi. Mukana on oltava useita yksittäisiä pk-yrityksiä. Hankkeiden kesto voi olla
useita vuosia.
• Tukimuotojen yhteiset piirteet
–         Muut yritykset ja loppukäyttäjät voivat osallistua, jos tämä on pk-yritysten tai pk-yritysten
          yhteenliittymien edun mukaista.
 ---pagebreak--- L 400/330          FI                   Euroopan unionin virallinen lehti                     30.12.2006
–         Tutkimuksen lisäksi hankkeisiin on sisällyttävä toimia, joilla edistetään tutkimustulosten
          käyttöönottoa ja tehokasta hyödyntämistä (esim. testaus, demonstrointi, koulutus,
          teknologiansiirto, tietämyksenhallinta ja teollis- ja tekijänoikeuksien suojaaminen).
          Pk-yritysten yhteenliittymiä tukevaan tutkimukseen liittyviin hankkeisiin on myös
          sisällyttävä toimia, joilla huolehditaan tutkimustulosten tehokkaasta levityksestä pk-
          yritysten yhteenliittymien jäsenille ja tarpeen mukaan laajemmin.
–         Omistus- ja käyttöoikeuksiin sovelletaan näissä kahdessa tukimuodossa erityissääntöjä.
Selkeänä painopisteenä on tutkimushankkeiden tukeminen. Lisäksi tukea myönnetään kansallisille
tukiohjelmille, joista annetaan rahoitusta pk-yrityksille tai pk-yritysten yhteenliittymille
valmisteltaessa ehdotuksia toimiksi pk-yrityksiä hyödyttävän tutkimuksen puitteissa, tarkoituksena
edistää uusien kansallisten tukiohjelmien perustamista tai nykyisten laajentamista.
3.        TIETÄMYKSEN ALUEET
Tavoitteet
Tavoitteena on vahvistaa Euroopan eri alueiden tutkimuspotentiaalia, erityisesti kannustamalla ja
tukemalla korkeakouluista, tutkimuskeskuksista, yrityksistä ja alueviranomaisista muodostuvien
alueellisten tutkimuslähtöisten klustereiden kehitystä koko Euroopassa.
 ---pagebreak--- 30.12.2006        FI                   Euroopan unionin virallinen lehti                       L 400/331
Lähestymistapa
Alueet katsotaan yhä useammin keskeisiksi toimijoiksi eurooppalaisen tutkimuksen ja teknologian
kehittämisen maisemassa. On myös olemassa näyttöä siitä, että panostaminen tutkimukseen ja
teknologian kehittämiseen parantaa alueiden vetovoimaa ja kohentaa paikallisten yritysten
kilpailukykyä. T&k-intensiiviset klusterit ovat tällaisen investointitoiminnan parhaita vetureita.
Niiden avulla saadaan aikaan välittömiä paikallisia kilpailuetuja ja myönteisiä vaikutuksiin kasvun
ja työpaikkojen muodossa. Vuonna 2003 käynnistetty "Tietämyksen alueet" -pilottitoimi1 osoitti
tällaisten klusterien merkityksen ja edut, jotka saadaan niiden tukemisesta ja edistämisestä.
"Tietämyksen alueet" -toimella tehostetaan Euroopan alueiden valmiuksia investoida tutkimukseen
ja teknologian kehittämiseen ja luoda paikallisille toimijoille mahdollisimman hyvät edellytykset
osallistua menestyksekkäästi eurooppalaisiin tutkimushankkeisiin sekä helpottaa klustereiden
syntymistä, millä edistetään Euroopan alueellista kehitystä. Toimilla autetaan luomaan alueellisia
klustereita, jotka edistävät osaltaan eurooppalaisen tutkimusalueen kehittämistä. Lisäksi on määrä
lisätä ja kohdentaa rakennerahastojen käyttöä t&k-investoinneissa ja -toimissa parantamalla
synergiaa alue- ja tutkimuspolitiikan välillä. Ensisijaisena keinona tähän on sellaisten alueellisten
tutkimusstrategioiden kehittäminen, jotka alueelliset viranomaiset voivat sisällyttää taloudellisiin
kehitysstrategioihinsa.
Erityistä huomiota kiinnitetään eri jäsenvaltioissa sijaitsevien naapurialueiden väliseen
yhteistyöhön.
1
         "Tietämyksen alueet" -pilottitoimi sisällytettiin EU:n vuoden 2003 talousarvioon Euroopan
         parlamentin aloitteesta. Sitä seurasi toinen ehdotuspyyntö (2004) yhteisön kuudenteen TTK-
         puiteohjelmaan kuuluvassa "Politiikan yhtenäisen kehittämisen tukeminen" -osiossa.
 ---pagebreak--- L 400/332          FI                  Euroopan unionin virallinen lehti                       30.12.2006
"Tietämyksen alueet" -toimen tavoitteena on tukea t&k-lähtöisten klusterien kehittämiseen
liittyvien optimaalisten toimintaperiaatteiden ja strategioiden määrittelyä ja toteutusta. Erityisesti
pyritään lisäämään alueellisten tutkimuslinjausten relevanssia ja tehokkuutta vastavuoroisen
oppimisen kautta, tukemaan ja tehostamaan klusterien välistä yhteistyötä, edistämään olemassa
olevien t&k-lähtöisten klusterien vakaata kehitystä sekä luomaan kasvualustaa uusien klusterien
perustamiselle erityisesti esiin nousevilla tietämyksen alueilla. Tukea myönnetään erityisesti tarve-
ja ongelmalähtöisille hankkeille yksittäisillä teknologian osa-alueilla tai sektoreilla1.
Tämä toimi koskee kaikkia alueita, myös lähentymisalueita2.
Toimet
Hankkeisiin osallistuu tavallisesti alueellisia viranomaisia, aluekehityskeskuksia, korkeakouluja,
tutkimuskeskuksia ja yrityksiä sekä tarvittaessa teknologiansiirto- tai rahoitusorganisaatioita tai
kansalaisyhteiskunnan organisaatioita. Tietämyksen alueisiin liittyvät hankkeet voivat sisältää
seuraavia toimia:
1
         Myös useita teknologia-aloja koskevat hankkeet ovat mahdollisia, jos se on
         tarkoituksenmukaista.
2
         Lähentymisalueet ovat alueita, jotka määritellään Euroopan aluekehitysrahastoa, Euroopan
         sosiaalirahastoa ja koheesiorahastoa koskevista yleisistä säännöksistä 11 päivänä heinäkuuta
         2006 annetun neuvoston asetuksen (EY) N:o 1083/2006 5 artiklassa (EUVL L 239,
         1.9.2006, s. 248). Niihin lukeutuvat lähentymistavoitealueet, koheesiorahastorahoitukseen
         oikeutetut alueet ja syrjäisimmät alueet.
 ---pagebreak--- 30.12.2006         FI                 Euroopan unionin virallinen lehti                       L 400/333
• Alueellisten tai rajat ylittävien klusterien tutkimusagendojen analyysi, kehittäminen ja
   toteutus ja klusterien välinen yhteistyö. Tähän sisältyvät t&k-valmiuksia ja -painopisteitä
   tarkasteleva analyysi sekä toteutussuunnitelma. Hankkeissa käytetään ennakointi-,
   vertailuanalyysi- tai muita menetelmiä, joilla osoitetaan odotettu hyöty, kuten klusterien välisten
   yhteyksien tehostuminen, optimaalinen osallistuminen eurooppalaisiin tutkimushankkeisiin ja
   aluekehitykseen liittyvien vaikutusten voimistuminen. Niillä voidaan myös valmistella alueiden
   välisiä pilottitoimia. Näiden toimien tarkoituksena on erityisesti parantaa yhteisön alueellisen
   rahoituksen ja kansallisten varojen välistä täydentävyyttä.
• Tutkimusprofiililtaan kehittyneiden alueiden vähemmän kehittyneille alueille tarjoama
   "mentorointi", joka perustuu t&k-lähtöisten klusterien kehittämiseen. Valtioiden välisten
   alueellisten konsortioiden on tätä varten määrä koota yhteen tutkimusalan toimijoita
   korkeakouluista, yrityksistä ja julkishallinnosta kehittämään suuntaa-antavia ratkaisuja
   teknologisesti vähemmän kehittyneiden alueiden kanssa ja niitä varten.
• Aluetalouksien tutkimustoimijoiden ja -laitosten integroinnin parantamiseen tähtäävät
   toimet, joilla tehostetaan niiden vuorovaikutusta klustereiden tasolla. Toimiin sisältyy valtioiden
   välisiä toimia, joilla parannetaan yhteyksiä tutkimusalan eri tahojen ja paikallisten
   liiketoimintayhteisöjen välillä sekä kehitetään klusterien yhteistoimintaa. Näillä integroinnin
   etujen osoittamiseen tähtäävillä toimilla voidaan edistää osaltaan eri TTK-toimien keskinäisen
   täydentävyyden tunnistamista.
 ---pagebreak--- L 400/334         FI                   Euroopan unionin virallinen lehti                     30.12.2006
Lisäksi tuetaan toimia, joilla edistetään säännöllistä keskinäistä tiedonvaihtoa ja vuorovaikutusta
samankaltaisten hankkeiden välillä sekä tarvittaessa muiden yhteisön ohjelmien kanssa (esim.
analyysi- ja synteesikokoukset, keskustelutilaisuudet ja julkaisut), painottaen erityisesti
ehdokasmaiden ja assosioituneiden maiden sekä Euroopan unioniin 1 päivän toukokuuta 2004
jälkeen liittyneiden jäsenvaltioiden osallistumista.
4.        TUTKIMUSPOTENTIAALI
Tavoite
Tavoitteena on edistää laajentuneen Euroopan unionin täyden tutkimuspotentiaalin hyödyntämistä
vapauttamalla ja kehittämällä nykyistä tai uutta huippuosaamista EU:n lähentymisalueilla ja
syrjäisimmillä alueilla ja parantamalla näiden alueiden tutkijoiden valmiuksia osallistua
menestyksekkäästi tutkimustoimiin Euroopan yhteisön tasolla.
 ---pagebreak--- 30.12.2006        FI                 Euroopan unionin virallinen lehti                          L 400/335
Lähestymistapa
Laajentuneen Euroopan unionin täyden tutkimuspotentiaalin hyödyntämiseksi pyritään erityisin
toimin vapauttamaan sellaisten – erityisesti Euroopan unionin lähentymisalueilta ja syrjäisimmiltä
alueilta tulevien – tutkimusryhmien tutkimuspotentiaali, jotka eivät tällä hetkellä hyödynnä
valmiuksiaan täysimääräisesti tai jotka tarvitsevat uutta osaamista ja tukea voidakseen hyödyntää
niitä. Toimet pohjautuvat suurelta osin jo toteutettuihin tai meneillään oleviin toimiin, joita ovat
olleet eurooppalaiset huippuosaamiskeskukset EU:hun liittymässä olleissa maissa ja ehdokasmaissa
(viidennessä puiteohjelmassa) sekä osaamisen siirtoon tarkoitetut Marie Curie -vierailuapurahat.
Tietämyksen siirto. Lisäksi toimilla täydennetään tukea, jota on määrä myöntää Euroopan
sosiaalirahastosta uuden koheesiopolitiikan (2007–2013) puitteissa. Tällöin keskitytään
tutkijavoimavarojen kehittämiseen kansallisella tasolla rahaston tukeen oikeutetuilla alueilla.
Tehostamalla ja laajentamalla yhteistyötä, jota edellä mainitun kaltaiset tutkimusryhmät tekevät
muissa EU:n jäsenvaltioissa tai assosioituneissa maissa toimivien tutkimuskeskusten kanssa,
voidaan vaikuttaa merkittävästi niiden tutkimuspotentiaalin vapauttamiseen ja sitä kautta niiden
pitkän aikavälin jatkuvaan kehitykseen. Kun nämä tutkimusryhmät saavat enemmän kansainvälisiä
yhteyksiä ja laajempaa kansainvälistä tunnustusta ja pystyvät paremmin hyödyntämään
potentiaaliaan päästä alallaan johtoasemaan sekä syventämään tutkijoidensa osaamista, niiden
näkyvyys lisääntyy ja ne voivat helpommin osallistua eurooppalaiseen tutkimusalueeseen.
 ---pagebreak--- L 400/336          FI                Euroopan unionin virallinen lehti                       30.12.2006
Toimet
Toimissa asetetaan etusijalle etenkin strategiset kumppanuussuhteet – myös twinning-toiminta –,
joita muodostetaan EU:n lähentymisalueilla tai syrjäisimmillä alueilla toimivien, niin julkisen kuin
yksityisenkin sektorin tutkimusryhmien ja muualla Euroopassa toimivien vakiintuneiden
tutkimusryhmien välillä. Valintaperusteina ovat laadukkuus ja suuri potentiaali. Erityisesti
painotetaan kumppanuudesta odotettavissa olevia pitemmän aikavälin vaikutuksia sekä EU:n tasolla
että alueellisesti. Päämääränä on tutkimuspotentiaalin täysimittainen hyödyntäminen eli
tietämyksen vankistaminen, osaamisen lisääminen muun muassa tutkimuksen hallinnoinnin osalta
ja näkyvyyden lisääminen. Tätä silmällä pitäen tuetaan valikoituja tutkimusryhmiä kohdealueilla
strategisten kumppanuuksien yhteydessä kehitettyjen tutkimusohjelmien puitteissa. Strategisiin
kumppanuuksiin voi sisältyä esimerkiksi:
• Taitotiedon ja kokemusten vaihto, joka tapahtuu kaksisuuntaisena valtioiden välisenä
    tutkimushenkilöstön vaihtona kohdealueiden valikoitujen tutkimuskeskusten ja yhden tai
    useamman toisessa EU:n jäsenvaltiossa tai assosioituneessa maassa sijaitsevan
    kumppaniorganisaation välillä. Tähän sisältyy kohdealueiden valikoiduista tutkimuskeskuksista
    vaihtoon lähteneen henkilöstön pakollinen paluuvaihe.
• Kokeneiden tutkijoiden, myös johtohenkilöiden, rekrytointi nykyistä tai uutta huippuosaamista
    edustaviin valikoituihin tutkimuskeskuksiin, joissa nämä osallistuvat tietämyksen siirtoon ja/tai
    tutkijankoulutukseen. Tätä käytetään myös keinona, jolla edistetään ulkomaille muuttaneiden
    tutkijoiden paluuta kotimaahansa.
 ---pagebreak--- 30.12.2006         FI                 Euroopan unionin virallinen lehti                       L 400/337
• Tietyn tutkimuslaitteiston hankinta ja kehittäminen sekä materiaalisen ympäristön kehittäminen
   nykyistä tai uutta huippuosaamista edustavia valikoituja tutkimuskeskuksia varten strategisen
   kumppanuuden puitteissa kehitettyjen tutkimusohjelmien tukemiseksi.
• Tietämyksen siirtoa palvelevat alueelliset, kansalliset tai kansainväliset seminaarit ja
   konferenssit, joihin osallistuu sekä valikoitujen tutkimuskeskusten omaa tutkimushenkilöstöä
   että kutsuttuja tutkijoita (muista maista, kun on kyse valikoitujen tutkimuskeskusten
   kansainvälisten koulutusvalmiuksien ja maineen kehittämisestä); valikoitujen tutkimuskeskusten
   tutkimushenkilöstön osallistuminen kansainvälisiin konferensseihin tai lyhytkestoisiin
   koulutustapahtumiin, joissa on mahdollisuus jakaa osaamista, verkostoitua ja saada tuntumaa
   kansainvälisempään ympäristöön.
• Tiedotustoimet, joilla taataan valikoiduille tutkimuskeskuksille ja niiden toiminnalle suurempi
   näkyvyys.
Lisäksi tarjotaan näistä tukitoimista riippumattomia arviointipalveluja, joiden avulla mikä tahansa
kohdealueiden tutkimuskeskus – riippumatta siitä, hakeeko se rahoitusta – voi hankkia
kansainvälisen ja puolueettoman asiantuntija-arvion tutkimuksensa yleisestä laadusta ja
infrastruktuuriensa tasosta. Arvioinnin tekevät puolueettomat kansainväliset korkean tason
asiantuntijat, jotka komissio nimittää.
 ---pagebreak--- L 400/338         FI                  Euroopan unionin virallinen lehti                      30.12.2006
5.        TIEDE YHTEISKUNNASSA
Tavoite
Tavoitteena on edistää tieteellisen ja teknologisen toiminnan ja siihen liittyvän tutkimuspolitiikan
sopusointuista integrointia eurooppalaisen yhteiskunnan kudokseen, jotta voitaisiin tukea avoimen,
tehokkaan ja demokraattisen eurooppalaisen osaamisyhteiskunnan luomista. Tätä varten edistetään
Euroopan laajuista pohdintaa ja keskustelua tieteestä ja teknologiasta ja niiden suhteesta
yhteiskunnan ja kulttuurin koko kirjoon.
Lähestymistapa
"Tiede yhteiskunnassa" on kuudenteen puiteohjelmaan sisältyvän pilottitoimen merkittävästi
laajennettu jatkotoimi, jossa näkyvät Euroopan tutkimuspolitiikan entistä kunnianhimoisemmat
tavoitteet.
Euroopan yhteiskuntien kehitys riippuu suurelta osin niiden kyvystä luoda, hyödyntää ja levittää
osaamista ja sitä kautta innovoida jatkuvasti. Tieteellisellä tutkimuksella on osana tutkimuksesta,
koulutuksesta ja innovoinnista muodostuvaa osaamisen kolmiota tässä keskeinen merkitys, ja sen
olisi oltava tulevaisuudessakin yksi kasvun, hyvinvoinnin ja kestävän kehityksen liikkeellepanevista
voimista.
 ---pagebreak--- 30.12.2006         FI                  Euroopan unionin virallinen lehti                          L 400/339
Ehdottamana edellytyksenä on sellaisen yhteiskunnallisen ja kulttuurisen ympäristön luominen,
joka tukee menestyksekästä ja hyödynnettävissä olevaa tutkimusta. Tämä merkitsee legitiimien
yhteiskunnallisten näkökohtien ja tarpeiden huomioonottoa, mikä puolestaan edellyttää
kehittyneempää demokraattista keskustelua aiempaa osallistuvamman ja asioista paremmin perillä
olevan yleisön kanssa sekä parempia edellytyksiä kollektiivisten valintojen tekemiseen tieteellisissä
kysymyksissä ja kansalaisyhteiskunnan organisaatioiden mahdollisuutta ulkoistaa niille
merkityksellisiä kysymyksiä koskevaa tutkimusta. Olisi myös kyettävä luomaan sellainen ilmapiiri,
joka suosii tutkijanuran valintaa ja johtaa tutkimusinvestointien uuteen kasvuun ja osaamisen
levittämiseen. Lissabonin strategia on rakennettu juuri näiden osatekijöiden varaan. Näiden toimien
tarkoituksena on myös varmistaa naisten täysimääräinen osallistuminen tiedemaailman toimintaan.
"Valmiudet"-erityisohjelman tällä osa-alueella keskitytään luomaan edellytyksiä sille, että
tällaisesta otollisesta ympäristöstä tulee pikemmin sääntö kuin poikkeus Euroopassa.
Ensimmäiseksi on puututtava yhteiskunnallisen eriarvoistumisen vaaraan, joka uhkaa erottaa
toisistaan ne, jotka eivät voi käyttää hyväkseen tutkimuksen synnyttämää osaamista, ja ne joilla
tämä mahdollisuus on – sekä toisaalta ne, joilla ei ole mahdollisuuksia vaikuttaa
tutkimuspoliittiseen päätöksentekoon, ja ne joilla tällainen vaikutusmahdollisuus on.
Eriarvoistuminen johtaa siihen, että kansalaisilla on ristiriitaisia tunteita yhtäältä tieteen ja
teknologian mahdollisista hyödyistä ja toisaalta niiden demokraattisen valvonnan toimivuudesta.
Yhtäältä kansalaiset ovat valmiita lisäämään tutkimusta, jolla puututaan tämän hetken
merkittävimpiin ongelmiin (sairauksiin, saastumiseen, epidemioihin, työttömyyteen jne.) ja
ennakoidaan niiden vaikutuksia tulevaisuudessa. Toisaalta he eivät voi olla tuntematta epäluuloa
tiettyjä tieteen käyttötarkoituksia kohtaan ja epäilevät etunäkökohtien voivan vaikuttaa
päätöksentekoon.
 ---pagebreak--- L 400/340          FI                   Euroopan unionin virallinen lehti                        30.12.2006
Syinä siihen, miksi tieteellinen toiminta ei useinkaan ole tyydyttävästi integroitunut yhteiskuntaan,
ovat muun muassa seuraavat:
• Suurella yleisöllä ei ole riittävää osallisuutta painopisteiden ja tiedepolitiikan suunnan
   määrittelyssä, minkä vuoksi ei voida käydä laajempaa keskustelua tieteeseen liittyvistä
   mahdollisista riskeistä ja seurauksista.
• Yleisöllä on yhä suurempia epäilyksiä joitain tieteen kehityksen osa-alueita kohtaan, tunne
   hallinnan menettämisestä sekä avoimia kysymyksiä perusarvojen kunnioitukseen liittyen.
• Tiedemaailman mielletään olevan eristyksissä taloudellisen ja yhteiskunnallisen elämän
   päivittäisistä realiteeteista.
• Poliittisen päätöksenteon tueksi tuotetun tieteellisen näytön puolueettomuus asetetaan
   kyseenalaiseksi.
• Yleisön saatavilla oleva tieteellinen tieto on laadultaan puutteellista.
Valitulla lähestymistavalla on tarkoitus:
–         tehdä asiantuntemuksen hyödyntämisen ja validoinnin mekanismeista avoimempia sekä
          sellaisia, että entistä useammat voivat osallistua niihin; tavoitteena on luoda politiikalle
          vankempi perusta
–         asettaa mittapuita eettisesti hyväksyttävälle tutkimustyölle perusoikeudet huomioon ottaen
–         luoda edellytyksiä sille, että Eurooppa voi toimia koko maailman tasolla aktiivisemmin
          keskusteltaessa yhteisistä arvoista, tasavertaisista mahdollisuuksista ja yhteiskunnallisesta
          vuoropuhelusta ja edistettäessä niitä
 ---pagebreak--- 30.12.2006        FI                   Euroopan unionin virallinen lehti                         L 400/341
–        kuroa umpeen kuilua tieteellisen koulutuksen saaneiden ja muiden kansalaisten välillä ja
         edistää kaikkien kansalaisten lähiympäristössä sitä, että ihmiset tuntevat kiinnostusta
         tiedekulttuuria kohtaan (kaupunkien, alueiden, säätiöiden, tiedekeskusten, museoiden,
         kansalaisyhteiskunnan organisaatioiden yms. toimilla)
–        edistää tutkimuspolitiikasta käytävää yhteiskunnallista vuoropuhelua ja kannustaa
         kansalaisyhteiskunnan organisaatioita lisäämään osallistumistaan tutkimusalan toimintaan
–        tutkia keinoja, joilla voitaisiin parantaa eurooppalaisen tutkimus- ja innovointijärjestelmän
         hallintaa
–        luoda tieteestä ja tutkijoista mielekäs kuva kaikille, erityisesti nuorille
–        edistää naisten etenemistä tieteellisellä uralla sekä naisten ammattitaidon ja tieteellisten
         kykyjen käyttämistä paremmin kaikkien hyödyksi
–        uudistaa tiedeviestintää asettamalla etusijalle uudenaikaiset viestintätavat, joilla saadaan
         aikaan suurempi vaikutus, sekä auttaa tutkijoita työskentelemään yhdessä media-
         ammattilaisten kanssa.
Toteutuskeinoina ovat:
• politiikkaan liittyvät toimet ja tutkimus, joita tuetaan suoraan tämän aihealueen määrärahoista
 ---pagebreak--- L 400/342         FI                  Euroopan unionin virallinen lehti                      30.12.2006
• jäsenvaltioiden välinen yhteistyö, jossa määritetään yhteisiä tavoitteita ja tehostetaan kansallisia
   käytänteitä avoimen koordinointimenetelmän hengessä
• sen edistäminen, tukeminen ja seuraaminen, että "Tiede yhteiskunnassa" -osa-alueeseen liittyvät
   kysymykset ja niiden vaikutukset otetaan huomioon muissa puiteohjelman osissa1. "Tiede
   yhteiskunnassa" -osa-alueen kysymyksiä koskevat toimet koordinoidaan koko puiteohjelman
   sekä muiden (esim. koulutusta ja kulttuuria koskevien) yhteisön toimien kanssa.
Toimet on jaettu kolmeen toimintalinjaan.
Ensimmäinen toimintalinja: Tieteen ja yhteiskunnan välisten suhteiden dynaamisempi hallinta
• Euroopan tiedejärjestelmän vahvistaminen ja parantaminen
Euroopan tiedejärjestelmään kohdistetaan niin suuria odotuksia Euroopan innovaatiovalmiuksien
ylläpitämiseen liittyen, että yhteiskunnassa tarvitaan syvällisempää näkemystä tämän
tiedejärjestelmän osatekijöistä, taloudesta, säännöistä ja toimintatavoista. Tarkoituksena on
tarkastella seuraavia kolmea laajasti merkittävää näkökohtaa siten, että keskitytään eurooppalaisen
tutkimusalueen toimijoihin ja dynamiikkaan:
–         Euroopan poliittista päätöksentekoa tukevan tieteellisen neuvonnan ja asiantuntemuksen
          käytön parantaminen ja vaikutusten seuranta (mukaan lukien riskinhallinta) sekä
          käytännön välineiden ja järjestelmien (esim. tietoverkkojen) kehittäminen
–         itsesääntelyn edistäminen tiedeyhteisössä ja luottamuksen lisääminen tiedeyhteisöä
          kohtaan
1
        Mukaan luettuna arkaluonteisiin aiheisiin liittyvien ehdotusten eettiset arvioinnit
        "Yhteistyö"-erityisohjelmassa.
 ---pagebreak--- 30.12.2006         FI                  Euroopan unionin virallinen lehti                        L 400/343
–         informaation levityksestä käytävän keskustelun edistäminen; keskustelua tulisi käydä
          muun muassa tieteellisten tulosten käyttömahdollisuuksista ja tieteellisten julkaisujen
          tulevaisuudesta ja huomioon olisi otettava myös toimenpiteet, joilla parannetaan yleisön
          mahdollisuutta tutustua tietoihin.
• Laajempi osallistuminen poliittisten, yhteiskunnallisten ja eettisten kysymysten
    ennakoimiseksi ja selventämiseksi
Yhteiskunnan pyrkimykset ja ongelmat sekä eettiset perusperiaatteet on otettava paremmin
huomioon koko tutkimusprosessissa ja tätä kautta on luotava turvallisempi ja rakentavampi
ympäristö tutkijoille ja koko yhteiskunnalle. Tähän liittyvät seuraavat kolme osatekijää:
–         laajempi osallistuminen tieteeseen liittyviin kysymyksiin;
–         edellytysten luominen tietoon perustuvalle keskustelulle etiikasta ja tieteestä;
–         tiedeyhteisössä tutkimuksen sosiaalisista näkökohdista käytävän keskustelun
          painottaminen.
• Parempi käsitys tieteen ja teknologian paikasta yhteiskunnassa
Jotta tieteen ja yhteiskunnan välinen suhde voitaisiin ottaa huomioon järkevällä politiikalla, on
laajennettava, koottava yhteen ja levitettävä tieteen ja teknologian alan perinnössä sekä
tieteenhistoriassa, -sosiologiassa ja -filosofiassa tuotettua tietämystä Euroopan tasolla. Tätä varten
näiden alojen tutkijoiden olisi muodostettava verkostoja tutkimuksen ja keskustelun
strukturoimiseksi siten, että voidaan selvittää, millainen tosiasiallinen vaikutus tieteellä on
eurooppalaisen yhteiskunnan ja identiteetin rakentamisessa. Tässä tulee painottaa erityisesti:
–         tieteen, demokratian ja lainsäädännön välisiä suhteita;
 ---pagebreak--- L 400/344          FI                  Euroopan unionin virallinen lehti                  30.12.2006
–         tieteen ja teknologian etiikkaan kohdistuvaa tutkimusta;
–         tieteen ja kulttuurin vastavuoroista vaikutusta;
–         tutkijoiden asemaa ja julkisuuskuvaa;
–         suuren yleisön tieteen ymmärrystä ja julkisen keskustelun edistämistä.
• Korkeakoulujen kehittyvä rooli
Tavoitteena on tukea uudistuksia, joita tarvitaan, jotta korkeakoulut voisivat osallistua
täysitehoisesti osaamisen luomiseen, levitykseen ja jakamiseen yhdessä yritysten ja koko
yhteiskunnan kanssa (korkeakoulututkimukseen liittyvien yhteisön aloitteiden mukaisesti).
Ensisijaisesti pyritään:
–         määrittelemään paremmat toimintapuitteet tehokkaammalle korkeakoulututkimukselle;
–         edistämään järjestelmällisten kumppanuuksien luomista yritysten kanssa ottaen huomioon
          korkeakoulujen tutkimushallintovalmiudet;
–         tehostamaan osaamisen jakamista korkeakoulujen ja muun yhteiskunnan välillä.
 ---pagebreak--- 30.12.2006        FI                  Euroopan unionin virallinen lehti                        L 400/345
Toinen toimintalinja: Potentiaalin lisääminen ja näköalojen avartaminen
• Sukupuoli ja tutkimus
Komission yksiköiden valmisteluasiakirjaan ja neuvoston päätelmiin1 sisältyvien poliittisten
suuntaviivojen ja muiden yhteisön poliittisten suuntaviivojen mukaisesti luodaan kehys
edistämistoimille, joilla vahvistetaan naisten asemaa tieteellisessä tutkimuksessa ja otetaan
tutkimuksen sukupuoliulottuvuus paremmin huomioon. Tämä kehys tarjoaa puitteet politiikasta
käytävälle keskustelulle, politiikan seurannalle ja koordinoinnille sekä politiikkaa tukevalle
tutkimukselle. Tähän sisältyvät:
–        naisten aseman vahvistaminen tieteellisessä tutkimuksessa ja tieteellisissä
         päätöksentekoelimissä;
–        tutkimuksen sukupuoliulottuvuus;
–        sukupuolten tasa-arvoon liittyvien seikkojen huomioon ottaminen yhteisön
         tutkimuspolitiikassa ja -ohjelmissa.
1
        "Naiset tieteen alalla: Osaaminen ja innovaatio – sukupuolten tasa-arvo tieteen alalla",
        SEC(2005) 370; 18.4.2005 annetut neuvoston päätelmät.
 ---pagebreak--- L 400/346        FI                    Euroopan unionin virallinen lehti                      30.12.2006
• Nuoret ja tiede
Tarkoituksena on kehittää toimia, joilla lisätään ihmisten kiinnostusta – heidän taustastaan
riippumatta – tutkijanuraan, edistetään sukupolvien välisiä yhteyksiä ja nostetaan tieteellisen
"lukutaidon" tasoa yleensä. Euroopan tason tiedonvaihdossa ja yhteistyössä keskitytään nuorelle
vastaanottajakunnalle tarkoitettuihin tieteen opetusmenetelmiin, tiedeopettajien tukemiseen
(opetuskonseptit ja -materiaalit) sekä koulujen ja ammattielämän välisten yhteyksien kehittämiseen.
Lisäksi voidaan tukea tapahtumia, joilla on laaja eurooppalainen ulottuvuus ja joissa nuoret tutkijat
voivat tavata ansioituneita tutkijoita "roolimalleina". Toimintaan sisältyy myös taustatutkimusta,
jossa otetaan huomioon yhteiskunnalliset kontekstit ja kulttuuriarvot. Etusijalla ovat seuraavat
kolme osatekijää:
–         muodollisen ja epämuodollisen tiedekoulutuksen tukeminen kouluissa sekä tiedekeskusten
          ja museoiden toimin ja muilla asiaankuuluvilla keinoilla;
–         tiedekoulutuksen ja tiedeurien välisten yhteyksien lujittaminen;
–         tiedekoulutuksen uusiin menetelmiin liittyvät tutkimus- ja koordinointitoimet.
 ---pagebreak--- 30.12.2006        FI                     Euroopan unionin virallinen lehti                      L 400/347
Kolmas toimintalinja: Tieteen ja yhteiskunnan välinen viestintä
Tarkoituksena on edistää tehokkaita kaksisuuntaisia viestintäkanavia, joiden avulla yleisö ja
päätöksentekijät voi olla yhteydessä tiedemaailmaan ja tutkijat yleisöön. Tällä lähestymistavalla
pyritään edistämään yhteistyön tiivistämistä ja parhaiden toimintatapojen vaihtoa tutkijoiden ja
media-ammattilaisten välillä sekä myös kohderyhmien, eli lasten ja nuorten, yleisölle viestivien
tutkijoiden ja erikoislehdistön laajempaa osallistumista. Etusijalla ovat seuraavat toimet:
–        luotettavan tieteellisen tiedon nopea tuottaminen lehdistölle ja muille viestimille;
–        koulutustoimet, joilla kavennetaan kuilua media- ja tiedeyhteisön välillä;
–        eurooppalaisen ulottuvuuden edistäminen yleisölle suunnatuissa tiedetapahtumissa;
–        tieteen edistäminen audiovisuaalivälineillä eurooppalaisten yhteistuotantojen muodossa ja
         tiedeohjelmia levittämällä;
–        valtioiden välisen laadukkaan huippututkimus- ja tiedeviestinnän edistäminen myöntämällä
         yleisesti tunnettuja palkintoja;
–        tutkimus, jonka tavoitteena on parantaa keskinäistä viestintää sekä tieteen menetelmistä
         että tuotteista, jotta voitaisiin parantaa keskinäistä ymmärrystä tiedemaailman ja
         poliittisista päättäjistä, tiedotusvälineistä ja kansalaisista koostuvan laajemman yleisön
         välillä.
 ---pagebreak--- L 400/348         FI                  Euroopan unionin virallinen lehti                        30.12.2006
6.        TUTKIMUSPOLITIIKKOJEN JOHDONMUKAISEN KEHITTÄMISEN
          TUKEMINEN
Tavoite
Tavoitteena on parantaa jäsenvaltioiden ja yhteisön tutkimuspolitiikkojen tehokkuutta ja
johdonmukaisuutta sekä niiden niveltymistä muihin politiikkoihin, parantaa julkisrahoitteisen
tutkimuksen merkitystä ja sen yhteyksiä yrityksiin sekä lisätä julkista tukea ja vauhdittaa sen kautta
yksityisiä investointeja.
Lähestymistapa
Tämän osa-alueen toimilla tuetaan tutkimuspolitiikan yhtenäistä kehittämistä. Toimet täydentävät
"Yhteistyö"-ohjelman koordinointitoimia ja tukevat yhteisön politiikkaa ja toimenpiteitä, kuten
lainsäädäntöä, suosituksia ja suuntaviivoja, joiden tavoitteena on yhtenäistää jäsenvaltioiden
politiikkaa ja tehostaa sen vaikutusta.
Toimet edistävät Lissabonin strategian toteutusta ja erityisesti tutkimusinvestointeihin liittyvän
kolmen prosentin tavoitteen saavuttamista, sillä niiden avulla jäsenvaltiot ja Euroopan yhteisö
voivat harjoittaa tehokkaampaa tutkimus- ja kehittämispolitiikkaa. Tavoitteena on parantaa
julkisrahoitteista tutkimusta ja sen yhteyksiä yrityksiin sekä edistää yksityisiä tutkimusinvestointeja
lisäämällä julkista tukea ja vauhdittamalla sen kautta yksityisiä investointeja. Se edellyttää
tutkimuspolitiikkojen mukautuvuutta, nykyistä moninaisempien välineiden käyttöönottoa, toimien
rajatylittävää keskinäistä koordinointia ja muiden politiikkojen panosta parempien
toimintapuitteiden luomiseksi tutkimukselle.
 ---pagebreak--- 30.12.2006         FI                  Euroopan unionin virallinen lehti                        L 400/349
Toimet
Toimet on jaettu kahteen toimintalinjaan1:
Ensimmäinen toimintalinja: Tutkimukseen liittyvien julkisen vallan toimenpiteiden ja teollisuuden
strategioiden seuraaminen ja analysointi, niiden vaikutukset mukaan lukien
Tavoitteena on tuottaa tietoa, näyttöä ja analyysejä, joilla tuetaan julkisen vallan toimenpiteiden
suunnittelua, toteutusta, arviointia ja valtioiden välistä koordinointia. Tähän sisältyvät seuraavat
toimet:
• Tieto- ja seurantapalvelu (ERAWATCH), jolla tuetaan näyttöön pohjautuvaa
   tutkimuspoliittista päätöksentekoa ja eurooppalaisen tutkimusalueen (ERA) toteutusta
   syventämällä tietämystä kansallisen ja alueellisen tutkimuspolitiikan, -toimien ja -järjestelmien
   luonteesta, osatekijöistä ja kehityksestä. Tämä edellyttää säännöllisiä, Euroopan näkökulmasta
   tehtäviä analyysejä tutkimuspoliittisen päätöksenteon kannalta tärkeistä kysymyksistä, erityisesti
   tutkimusjärjestelmien kehityksen taustalla olevista tekijöistä ja niiden merkityksestä politiikan ja
   hallintorakenteiden kannalta sekä esiin nousevista kysymyksistä tai haasteista ja
   tutkimuspoliittisista vaihtoehdoista. Lisäksi on määrä tehdä Euroopan tason selvitys
   jäsenvaltioiden etenemisestä kohti ERA:n toteuttamista ja kolmen prosentin tavoitteen
   saavuttamista.
1
        Euroopan tiedejärjestelmän tehostamiseen ja parantamiseen liittyvät toimet, kuten
        tieteelliseen neuvontaan ja asiantuntemukseen liittyvät kysymykset ja sääntelyn
        parantamiseen tähtäävän aloitteen (better regulation) tukeminen, sisältyvät tämän
        erityisohjelman osa-alueeseen "Tiede yhteiskunnassa".
 ---pagebreak--- L 400/350         FI                   Euroopan unionin virallinen lehti                         30.12.2006
• Yritysten tutkimusinvestointien seuranta, joka tarjoaa erillisen ja täydentävän tietolähteen
   julkisen päätöksenteon tueksi sekä t&k-investointistrategioiden vertailupohjan yrityksille, muun
   muassa EU:n talouden kannalta erityisen merkittävillä sektoreilla. Tarkoitus on laatia
   säännöllisesti yritys- ja sektoritason t&k-investointeja koskevat tulostaulut, selvittää yksityisten
   t&k-investointien kehityssuuntauksia, analysoida yritysten t&k-investointipäätöksiin ja
   -käytäntöihin vaikuttavia tekijöitä, selvittää taloudellisia vaikutuksia ja arvioida vaikutuksia
   politiikan kannalta.
• Tutkimustoimintaa ja sen talouteen kohdistuvia vaikutuksia koskevien indikaattorien
   kehittäminen ja analyysi. Tarkoituksena on laatia ja julkaista kansalliset ja alueelliset tieteen ja
   teknologian avainluvut ja tulostaulut käyttäen tarvittaessa virallisia tilastollisia indikaattoreita.
   Lisäksi arvioidaan jäsenvaltioiden t&k-järjestelmien vahvuuksia ja heikkouksia sekä
   analysoidaan EU:n asemaa ja suorituskykyä tieteellisessä ja teknologisessa tutkimuksessa.
Nämä toimet toteutetaan yhteistyössä Yhteisen tutkimuskeskuksen kanssa sekä selvitysten ja
asiantuntijaryhmien muodossa.
Toinen toimintalinja: Tutkimuspolitiikkojen koordinointi
Tavoitteena on tehostaa vapaaehtoisuuden pohjalta tutkimuspolitiikkojen koordinointia
• toimilla, joilla tuetaan avoimen koordinointimenetelmän toteutusta, ja
 ---pagebreak--- 30.12.2006        FI                  Euroopan unionin virallinen lehti                           L 400/351
• valtioiden välisillä kansallisen tai alueellisen tason yhteistyöaloitteilla, jotka liittyvät yhteistä
   etua koskeviin kysymyksiin ja joihin osallistuu tarvittaessa muita sidosryhmiä, kuten yrityksiä,
   eurooppalaisia organisaatioita ja kansalaisyhteiskunnan organisaatioita.
Nämä toimet liittyvät yhteistä etua koskeviin kysymyksiin tutkimuksen alalla ja muilla politiikan
aloilla, joiden panosta tarvitaan ERA:n toteuttamiseksi ja tutkimusinvestointeihin liittyvän kolmen
prosentin tavoitteen saavuttamiseksi. Niillä edistetään tehokkaamman kansallisen ja alueellisen
politiikan kehittämistä vastavuoroisen oppimisen ja vertaisarvioinnin avulla, edistetään maiden ja
alueiden muodostamien ryhmien koordinoituja tai yhteisiä aloitteita osa-alueilla, joilla on vahva
ylikansallinen ulottuvuus tai merkittäviä heijastusvaikutuksia, sekä tarpeen mukaan yksilöidään
kysymyksiä, jotka edellyttävät toisiaan täydentäviä ja tukevia toimia yhteisön ja jäsenvaltioiden
tasolla.
Useiden maiden ja alueiden toteuttamissa aloitteissa voi olla kyse kansallisen ja alueellisen
politiikan vertaisarvioinnista, kokemusten ja henkilöstön vaihdosta, yhteisistä arvioinneista ja
vaikutusarvioinneista sekä yhteisten toimien kehittämisestä ja toteutuksesta.
7.         KANSAINVÄLISET YHTEISTYÖTOIMET
Tavoite
Tullakseen kilpailukykyiseksi ja voidakseen toimia johtavassa asemassa maailmannäyttämöllä
Euroopan yhteisö tarvitsee vahvan ja johdonmukaisen kansainvälisen tiede- ja teknologiapolitiikan.
Puiteohjelman eri ohjelmien yhteydessä toteutetut kansainväliset toimet pannaan täytäntöön
kansainvälisen yhteistyön kokonaisstrategian yhteydessä.
 ---pagebreak--- L 400/352         FI                  Euroopan unionin virallinen lehti                     30.12.2006
Tällä kansainvälisellä politiikalla on kolme toisiinsa liittyvää tavoitetta:
–         tukea Euroopan kilpailukykyä hyödyntämällä strategisia kumppanuuksia kolmansien
          maiden kanssa valituilla tieteenaloilla ja saamalla kolmansien maiden parhaat tutkijat
          työskentelemään Eurooppaan ja yhteistyössä Euroopan kanssa;
–         edistää yhteyksiä kolmansissa maissa toimiviin kumppaneihin tavoitteena muualla
          maailmassa tehtävän tutkimuksen parempi saatavuus;
–         tarkastella kolmansia maita koskevia tai luonteeltaan maailmanlaajuisia erityisongelmia
          yhteisten etunäkökohtien ja yhteisen hyödyn pohjalta.
 ---pagebreak--- 30.12.2006        FI                  Euroopan unionin virallinen lehti                      L 400/353
Lähestymistapa
Jotta voitaisiin yhdessä kohdemaiksi valittujen kolmansien maiden (kansainvälisen yhteistyön
kumppanimaiden1) kanssa yksilöidä ja sopia yhteisen edun mukaiset ja molemmille hyödylliset
ensisijaiset tutkimusalueet "Yhteistyö"-erityisohjelman erityisiä kansainvälisiä yhteistyötoimia
varten, tehostetaan meneillään olevaa poliittista vuoropuhelua näiden kolmansien maiden eri
alueiden kanssa ja tiivistetään olemassa olevia kumppanuusverkostoja. Kansainväliseen
tiedeyhteistyöhön liittyvien kansallisten toimien yhtenäisyyttä pyritään lisäämään tukemalla
(jäsenvaltioiden ja assosioituneiden maiden) kansallisten ohjelmien koordinointia. Tämä toteutetaan
kansallisten TTK-politiikkojen ja -toimien monenvälisenä koordinointina. Puiteohjelmaan sisältyvä
yhteistyö kolmansien maiden kanssa koskee erityisesti seuraavia maaryhmiä2:
–         ehdokasmaat3,
–         Välimeren alueen kumppanimaat, Länsi-Balkanin maat4 sekä Itä-Euroopan ja Keski-
          Aasian maat5 (COEST);
–         kehitysmaat kunkin asianomaisen maan tai alueen eritystarpeisiin keskittyen6
–         kehittyvät taloudet6.
1
        Ks. osallistumissäännöt.
2
        Tällä hetkellä 9 Välimeren alueen kumppanimaata ja 6 Itä-Euroopan ja Keski-Aasian maata
        osallistuvat Euroopan naapuruuspolitiikkaan.
3
        Muut kuin assosioituneet ehdokasmaat.
4
        Muut kuin assosioituneet mahdolliset ehdokasmaat.
5
        Armenia, Azerbaidžan, Georgia, Kazakstan, Kirgisian tasavalta, Moldova, Tadžikistan,
        Turkmenistan, Ukraina, Uzbekistan, Valko-Venäjä ja Venäjä.
6
        Huom. Latinalaiseen Amerikkaan kuuluu sekä kehitysmaita että nopeasti kehittyvän
        talouden maita.
 ---pagebreak--- L 400/354         FI                    Euroopan unionin virallinen lehti                     30.12.2006
Yksittäisiin aihealueisiin liittyvät kansainväliset yhteistyötoimet toteutetaan
"Yhteistyö"-erityisohjelmassa. Tutkijavoimavaroihin liittyvät kansainväliset toimet toteutetaan
"Ihmiset"-erityisohjelmassa. Toteutetaan kaikille aloille yhteisiä (horisontaalisia) tukitoimia ja
toimenpiteitä, jotka eivät liity erityisesti tiettyyn "Yhteistyö"-ohjelman temaattiseen tai
monialaiseen aihepiiriin ja joita voidaan täydentää suppeassa määrässä tapauksia erityisillä
yhteistyötoimilla, joista on yhteistä etua. Tehostetaan puiteohjelman eri ohjelmien kansainvälisten
yhteistyötoimien kokonaiskoordinointia tarkoituksena varmistaa johdonmukainen lähestymistapa ja
luoda synergiavaikutusta yhteisön muiden välineiden, kuten liittymistä valmistelevan tukivälineen,
Euroopan naapuruuspolitiikka -välineen, Aasiaa ja Latinalaista Amerikkaa koskevan asetuksen ja
kehitysapujärjestelyjen, kanssa. Niiden kokemusten pohjalta, jotka on saatu entisen Neuvostoliiton
uusien itsenäisten valtioiden tutkijoiden kanssa tehtävää yhteistyötä edistävän kansainvälisen
järjestön (INTAS) kautta yhteistyöstä Itä-Euroopan ja Keski-Aasian maiden kanssa, toteutetaan
jatkuvuuden turvaavia toimia sekä tässä ohjelmassa että "Yhteistyö"- ja "Ihmiset"-ohjelmassa.
Komissio huolehtii kansainvälisten yhteistyötoimien koordinoinnista koko puiteohjelman osalta,
myös poliittisesta vuoropuhelusta kumppanimaiden ja -alueiden kanssa sekä kansainvälisillä
foorumeilla.
 ---pagebreak--- 30.12.2006         FI                 Euroopan unionin virallinen lehti                        L 400/355
Toimet
Yhteisesti sovittua kansainvälistä tiedeyhteistyötä kehitetään pääasiallisesti seuraavilla toimilla:
• Kahden alueen välinen tiede- ja teknologiayhteistyön koordinoiminen, tiede- ja
   teknologiayhteistyön painopisteiden ja strategioiden määrittely mukaan lukien.
Painopisteiden määrittely yhteisön tiede- ja teknologiayhteistyössä perustuu kumppanimaiden ja
-alueiden kanssa käytävään kattavaan toimia koskevaan vuoropuheluun, jossa otetaan huomioon
kyseisten maiden ja alueiden sosiokulttuuriset olosuhteet ja tutkimusvalmiudet. Tätä tiede- ja
teknologiayhteistyöhön liittyvää vuoropuhelua käydään useilla tasoilla, kuten kansainvälisillä
foorumeilla (eri YK:n yleissopimusten puitteissa), institutionalisoituna kahden alueen välisenä
vuoropuheluna1 muun muassa Aasian ja Euroopan välillä (ASEM), Latinalaisen Amerikan,
Karibian maiden ja EU:n välillä (EU ja LAC-maat), Välimeren ja Länsi-Balkanin kumppanimaiden
kanssa, EU:n ja AKT-valtioiden (Afrikan, Karibian ja Tyynenmeren valtioiden) välillä, EU:n ja Itä-
Euroopan ja Keski-Aasian maiden välillä2, sekä lisäksi kahden- ja monenvälisten sopimusten
pohjalta ja tutkijoiden ja muiden toimijoiden epävirallisten alueiden välisten tapaamisten
yhteydessä.
1
        Kahden alueen välisellä vuoropuhelulla tarkoitetaan tässä yhteydessä jäsenvaltioiden, EY:n
        ja asianomaisten kolmansien maiden välistä vuoropuhelua.
2
        Osallistujina voivat olla myös kansainvälinen tiede- ja teknologiakeskus ISTC ja Ukrainan
        tiede- ja teknologiakeskus STCU.
 ---pagebreak--- L 400/356         FI                    Euroopan unionin virallinen lehti                         30.12.2006
Ensisijaisena tavoitteena on tehostaa kahden alueen tai valtion välistä vuoropuhelua, jotta voidaan
luoda suuntaviivoja ja puitteita kansainväliselle tiede- ja teknologiayhteistyölle ja yksilöidä
tutkimusaloja yhteisten etunäkökohtien ja yhteisen hyödyn pohjalta. Tiedettä ja teknologiaa
koskeva vuoropuhelu ja kumppanuus ovat tehokkain tapa saavuttaa maailmanlaajuisesti ja
keskinäisesti sovitut tavoitteet siten, että alueelliset ja kansalliset erityistarpeet otetaan huomioon.
Tämän vuoropuhelun ja tiede- ja teknologiasopimusten1 pohjalta voidaan laatia kokonaisvaltainen
tutkimuspolitiikka, joka muodostaa johdonmukaisen perustan puiteohjelmaan sisältyvälle
kansainväliselle tiede- ja teknologiayhteistyölle.
Aloitteet toteutetaan erityisinä kansainvälisinä yhteistyötoimina, joilla kehitetään kahden alueen
välistä vuoropuhelua tiiviissä yhteistyössä jäsenvaltioiden, assosioituneiden maiden ja
kansainvälisen yhteistyön kumppanimaiden kanssa.
Tiede- ja teknologiayhteistyöpolitiikan ja sen painopisteiden määrityksellä on suoria ja mitattavissa
olevia vaikutuksia muihin kansainväliseen tiede- ja teknologiayhteistyöhön liittyviin toimiin, joita
sisältyy "Valmiudet"-erityisohjelmaan: sen avulla voidaan tehostaa ja kehittää tiede- ja
teknologiasopimuksia ja tiede- ja teknologia-alan yhteistyökumppanuuksia sekä saada aikaan
myönteistä synergiavaikutusta kansainväliseen tiede- ja teknologiayhteistyöhön liittyvien
kansallisten politiikkojen ja toimien koordinoinnin osalta.
Tiede- ja teknologiasopimusten puitteissa on – määriteltyjen painopisteiden mukaisesti – pyrittävä
ennen kaikkea yksilöimään uudet, esiin nousevat kysymykset, joissa kaivataan toimia sekä
poliittisen tason tukea, jotta niitä voidaan käsitellä aihealueilla.
1
         Sopimukset on tehty yhteisön edut huomioon ottaen kaikkien tärkeimpien teollistuneiden ja
         nousevan talouden kumppanimaiden kanssa sekä lähes kaikkien Euroopan
         naapuruuspolitiikan piiriin kuuluvien maiden kanssa.
 ---pagebreak--- 30.12.2006        FI                   Euroopan unionin virallinen lehti                         L 400/357
Lisäksi kun tutkijat osallistuvat kolmansien maiden kansallisiin tutkimusohjelmiin, tiede- ja
teknologiasopimusten tarjoamia mahdollisuuksia voidaan hyödyntää täysimääräisesti ja tutkijat
voivat hankkia vastavuoroisesti tietämystä kolmansien maiden tutkimusjärjestelmistä ja
-kulttuureista. Tällöin puiteohjelmasta katetaan kustannukset, jotka aiheutuvat jäsenvaltioista ja
assosioituneista valtioista lähtöisin olevien tutkijoiden osallistumisesta kolmansien maiden
kansallisiin tutkimusohjelmiin, edellyttäen että toiminta palvelee yhteistä etua ja tuottaa yhteistä
hyötyä. Tämä yhteistyö toteutetaan kilpailupohjalta.
Vuoropuhelun ja tiede- ja teknologia-alan yhteistyösopimusten puitteissa kehitetyt yhteiset
hankkeet ovat tarvelähtöisiä ja kumppanuuksien, asiantuntemuksen ja rahoituksen kannalta
laajuudeltaan merkittäviä. Niillä on myös merkittävä sosioekonominen vaikutus. Hankkeet
suunnataan tiede- ja teknologiayhteistyötä koskevassa vuoropuhelussa alueellisesti määriteltyihin
painopisteisiin. Niistä järjestetään erilliset ehdotuspyynnöt kutakin aluetta tai kansainvälisen
yhteistyön kumppanimaiden ryhmää kohti. Vuoropuhelun tulosten pohjalta voidaan määritellä
erityisten kansainvälisten yhteistyötoimien painopisteitä ja tarpeita "Yhteistyö"-erityisohjelman eri
aihealueilla.
• Kahdenvälinen koordinointi tiede- ja teknologia-alan kumppanuuksien tehostamiseksi ja
   kehittämiseksi
Jotta määriteltyjen painopisteiden toteutusta voitaisiin valmistella ja tarvittavista toimista sopia,
tutkimusvalmiuksien ja -toimien kehittämistä varten aiotaan perustaa tiede- ja teknologia-alan
tasavertaisia yhteistyökumppanuuksia, joihin osallistuu useita sidosryhmiä (kumppaneita
tutkimuksen, yritysmaailman, julkishallinnon ja kansalaisyhteiskunnan piiristä). Ne ovat
osoittautuneet sopivimmaksi tavaksi hyödyntää kumppaneiden vahvuudet synergisesti.
Kumppanuudet edellyttävät monitieteisiä lähestymistapoja, jotta voidaan vastata erilaisiin tarpeisiin
maailmanlaajuisesti, alueellisesti ja/tai yksittäisten maiden tasolla.
 ---pagebreak--- L 400/358         FI                  Euroopan unionin virallinen lehti                       30.12.2006
Tiede- ja teknologia-alan yhteistyökumppanuuksien kehittäminen perustuu kahden alueen väliseen
yhteisjohtamiseen ja poliittisten toimien koordinointiin määritellyillä painopistealueilla. Toimia
varten perustetaan ohjausryhmät, joissa on rajallinen määrä kummankin alueen edustajia ja joihin
voivat osallistua kaikki kumppanit kyseisillä alueilla ottaen huomioon niiden intressit ja
tutkimusvalmiudet. Kumppanuuksilla tuetaan yhteisiä tutkimustoimia ja jatkuvaa toimia koskevaa
vuoropuhelua, joka koskee toteutetun yhteistyön tehokkuutta ja vaikutuksia sekä tulevien tarpeiden
yksilöintiä.
• Jäsenvaltioiden ja assosioituneiden maiden kansainväliseen tiede- ja
   teknologiayhteistyöhön liittyvien kansallisten politiikkojen ja toimien koordinoinnin
   tukeminen
Jotta kansainvälistä tiedeyhteistyötä koskeva yhteisön yhteistyöstrategia olisi tehokas ja vaikuttava
EU:n tasolla, kansallista politiikkaa on koordinoitava jatkuvasti, jotta kahden alueen ja kahden
valtion välisissä tiede- ja teknologia-alan vuoropuheluissa annettuja sitoumuksia voidaan noudattaa.
Koordinointi tehostaa jäsenvaltioiden ja kansainvälisen yhteistyön kumppanimaiden välisiä
meneillään olevia kahdenvälisiä yhteistyöaloitteita, lisää niiden vaikutuksia ja parantaa niiden
välistä myönteistä synergiaa. Se myös lisää yhteisön ja jäsenvaltioiden tiede- ja teknologia-alan
yhteistyötoimien keskinäistä täydentävyyttä.
Lisäksi se tukee "yhteisen vision" toteuttamista helpottamalla innovatiivisia ohjelmakeskeisiä
lähestymistapoja sekä jäsenvaltioiden kanssa ja kesken tehtävää tiiviimpää yhteistyötä kehitettäessä
ja harjoitettaessa johdonmukaista tiede- ja teknologia-alan yhteistyötä EU:ssa.
 ---pagebreak--- 30.12.2006       FI                   Euroopan unionin virallinen lehti                        L 400/359
                                               LIITE II
                 MÄÄRÄN OHJEELLINEN JAKAUTUMINEN (miljoonaa euroa)
  Tutkimusinfrastruktuurit1                                                                 1 715
  Pk-yrityksiä hyödyttävä tutkimus                                                          1 336
  Tietämyksen alueet                                                                          126
  Tutkimuspotentiaali                                                                         340
  Tiede yhteiskunnassa                                                                        330
  Tutkimuspolitiikan yhtenäinen kehittäminen                                                   70
  Kansainväliset yhteistyötoimet                                                              180
  YHTEENSÄ                                                                                  4 097
1
        Mukaan lukien Euroopan investointipankille myönnettävä osuus 200 miljoonaan euroon asti
        riskinjaon rahoitusvälinettä varten kuten liitteessä III esitetään. 100 miljoonan euron
        suuruinen määrä sidotaan vuotuisiin eriin kaudeksi 2007–2010.
 ---pagebreak--- L 400/360         FI                   Euroopan unionin virallinen lehti                           30.12.2006
                                                 LIITE III
                                        Riskinjaon rahoitusväline
Yhteisö myöntää liitteen II mukaisesti avustuksen (koordinointi- ja tukitoimena) Euroopan
investointipankille (EIP), joka on riskinjakokumppani, riskinjaon rahoitusvälinettä varten.
Riskinjaon rahoitusvälineen, jonka yhteisö ja Euroopan investointipankki yhdessä rahoittavat,
tarkoituksena on edistää yksityisen sektorin investointeja koko Euroopassa tutkimukseen,
teknologian kehittämiseen ja demonstrointiin sekä innovointiin.
Yhteisön avustus parantaa EIP:n riskinhallintakykyä, ja sen avulla pankki voi i) antaa enemmän
lainarahoitusta ja taata toimia tietyllä riskitasolla ja ii) rahoittaa riskialttiimpia eurooppalaisia TTK-
toimia kuin olisi mahdollista ilman yhteisön tukea ja siten auttaa markkinoilla esiintyvien
puutteiden poistamisessa. Sen tavoitteena on:
• lisä-arvo, jota se voi tuottaa aloilla, joilla markkinat eivät voi taata tarvittavaa rahoitusta; ja
• katalyyttinen vaikutus, joka sillä voi olla yksityisten investointien lisäämiseen.
Yhteisön avustus sidotaan riskinjaon rahoitusvälineeseen liitteen II säännösten mukaisesti.
EIP lainaa ulos kansainvälisiltä rahoitusmarkkinoilta hankkimiaan varoja ja antaa takuita
rahoituskumppaneilleen omien vakiintuneiden sääntöjensä, määräystensä ja menettelyjensä
mukaisesti.
 ---pagebreak--- 30.12.2006       FI                   Euroopan unionin virallinen lehti                        L 400/361
Se käyttää avustusta aikajärjestyksen perusteella yhdessä omien varojensa kanssa varauksina ja
allokoitavana pääomana pankin sisällä kattaakseen osan niistä riskeistä, joita liittyy sen lainoihin
tukikelpoisia laajamittaisia eurooppalaisia TTK-toimia varten.
EIP määrittää oman taloudellisen arviointinsa perusteella rahoitusriskien tason ja tekee päätöksen
varauksen ja kohdennettavan pääoman arvosta.
Riskien arviointi ja luokitus sekä niihin perustuvat varauksia ja pääoman kohdentamista koskevat
päätökset ovat pankin strukturoidun rahoitusvälineen mukaisia pankin osakkaiden hyväksymiä ja
valvomia vakiomenettelyjä. Niihin ei tehdä muutoksia yhteisön rahoituksen johdosta.
Yhteisön talousarviota koskeva riski on rajattu maksettuihin määriin tai maksettavaksi sidottuihin
määriin. Yhteisön talousarviolle ei aiheudu vastuusitoumusta, sillä EIP vastaa mahdollisista muista
riskeistä.
Yhteisön avustus maksetaan vuosittain monivuotisen suunnitelman mukaisesti ja ottamalla
huomioon kysynnän kehittymisen. Vuosittainen määrä vahvistetaan työohjelmassa EIP:n esittämien
toimintakertomuksen ja ennusteiden perusteella.
 ---pagebreak--- L 400/362          FI                   Euroopan unionin virallinen lehti                     30.12.2006
Ehdoista, joiden mukaisesti yhteisön varoja voidaan käyttää varauksina tai kohdennettavana
pääomana, määrätään EIP:n kanssa tehtävässä avustussopimuksessa jäsenvaltioiden kanssa käytyjen
tiiviiden neuvottelujen jälkeen. Sopimuksessa määritetään seuraavat ehdot:
• Yhteisön TTK-toimien tukikelpoisuus. Yhteisön tässä erityisohjelmassa rahoittamien
    tutkimusinfrastruktuurien kehittämistä koskevat toimet ovat automaattisesti tukikelpoisia.
    Muissa kolmansissa maissa kuin assosioituneissa maissa olevat oikeussubjektit ovat myös
    tukikelpoisia, jos ne osallistuvat seitsemännen puiteohjelman epäsuoriin toimiin ja niiden menot
    ovat oikeutettuja yhteisön rahoitukseen. Myös muut Euroopan etua koskevat
    tutkimusinfrastruktuurit voidaan ottaa huomioon.
    Riskinjaon rahoitusväline on saatavilla kaikissa jäsenvaltioissa ja assosioituneissa maissa sen
    varmistamiseksi, että kaikki oikeussubjektit voivat koosta riippumatta (myös pk-yritykset ja
    tutkimusorganisaatiot, mukaan lukien korkeakoulut) kaikissa jäsenvaltioissa hakea tukea tästä
    välineestä tukikelpoisiin hankkeisiin kuuluvien toimiensa rahoittamiseen.
    Kaupallisiin innovointitoimiin voidaan myöntää riskinjaon rahoitusvälinettä koskevaa rahoitusta
    ainoastaan EIP:n omaa rahoitusosuutta käyttämällä.
• Perustamissopimuksen 167 artiklan nojalla annetun osallistumissääntöjä koskevan asetuksen
    mukaisesti sopimuksessa määrätään menettelyistä, joiden mukaisesti yhteisö voi vastustaa
    asianmukaisesti perustelluissa tapauksissa sitä, että EIP käyttää yhteisön avustusta.
 ---pagebreak--- 30.12.2006         FI                  Euroopan unionin virallinen lehti                       L 400/363
• Säännöt, joiden mukaisesti määritellään yhteisön avustuksella katettavan taloudellisen riskin
   osuus sekä riskikynnys, jonka ylittyessä EIP voi käyttää yhteisön avustusta, sekä vastaavien
   tulojen jakaminen.
   Kutakin toimea koskevan yhteisön avustuksen määrä riippuu EIP:n laatimasta taloudellisia
   riskejä koskevasta arviosta. Useimpien riskinjaon rahoitusvälineeseen liittyvien toimien osalta
   kokonaistuen ja kohdennettavien pääomien määrän odotetaan olevan 15–25 prosenttia kyseisten
   toimien nimellisarvosta. Yhteisön avustuksen kokonaistuen ja kohdennettavien pääomien määrä
   ei voi missään tapauksessa ylittää 50:tä prosenttia nimellislainasta tai takuun arvosta. Riskinjako
   suoritetaan kunkin toimen osalta.
• Järjestelyt, joita yhteisö soveltaa seuratessaan yhteisön avustukseen liittyvää EIP:n lainanantoa ja
   takuutoimia, mukaan lukien EIP:n rahoituskumppanien toteuttamat toimet.
EIP voi käyttää yhteisön avustusta ainoastaan toimiin, jotka on hyväksytty tämän erityisohjelman
voimaantulopäivän ja 31 päivän joulukuuta 2013 välisenä aikana.
EIP ilmoittaa vuosittain yhteisön avustuksen mainittuna kautena tuottamista koroista ja tuloista
komissiolle, joka tiedottaa asiasta Euroopan parlamentille ja neuvostolle. Varainhoitoasetuksen
18 artiklan 2 kohdan mukaisesti korot ja tulot katsotaan riskinjaon rahoitusvälineeseen sidotuiksi
tuloiksi ja ne lisätään talousarvioon.
 ---pagebreak--- L 400/364         FI                  Euroopan unionin virallinen lehti                      30.12.2006
Hyväksyessään työohjelman komissio voi päättää kohdentaa uudelleen, minkä tahansa
"Tutkimusinfrastruktuurien" muun epäsuoran toimen soveltamiseksi, kaikki riskinjaon
rahoitusvälineen käyttämättömät ja näin EIP:lta palautuneet määrät puiteohjelman liitteessä II
mainitun väliarvioinnin jälkeen. Väliarviointiin sisältyy riskinjaon rahoitusvälineen vaikutuksen
ulkopuolinen arviointi.
Komissio valvoo tiiviisti yhteisön avustuksen tehokasta käyttöä, toiminnan onnistumista koskevat
jälkiarvioinnit mukaan lukien, ja antaa säännöllisesti tietoja ohjelmakomitealle. Lisäksi komissio
sisällyttää asiaa koskevat keskeiset tulokset vuosittaiseen kertomukseensa tutkimuksen ja
teknologian kehittämistoimista, jonka se toimittaa Euroopan parlamentille perustamissopimuksen
173 artiklan mukaisesti.
 ---pagebreak--- 30.12.2006        FI                  Euroopan unionin virallinen lehti                          L 400/365
                                               LIITE IV
                        Muiden kuin yhteisön tutkimusohjelmien yhteistoteutus
Seuraavassa yksilöidään ohjeellisena yksi toimi, joka voidaan toteuttaa osallistumalla kansallisten
tutkimusohjelmien yhteistoteutukseen. Siitä voidaan tehdä erillinen päätös perustamissopimuksen
169 artiklan nojalla. Lisää toimia voidaan nimetä ja ehdottaa seitsemännen puiteohjelman
täytäntöönpanon kuluessa.
Jos tällainen päätös tehdään, sen yhteydessä perustetaan toimen toteutuksessa tarvittavan
organisaatiorakenteen ja asianmukaisten hallintoelinten lisäksi erityinen täytäntöönpanorakenne.
Yhteisö voi antaa liitteen II mukaisesti toimelle rahoitustukea ja osallistua aktiivisesti toteutukseen
käyttäen toiminnan kannalta tarkoituksenmukaisimpia keinoja.
EY:n perustamissopimuksen 169 artiklan nojalla toteutettava tutkimusta tekeviä pk-yrityksiä
koskeva toimi
Tavoitteena on käynnistää ja toteuttaa tutkimusta tekeviä pk-yrityksiä hyödyttävä yhteinen t&k-
ohjelma, jolla tuetaan näiden yritysten tutkimus- ja innovointivalmiuksia. Ohjelma rakentuu
EUREKA-ohjelman pohjalle, ja sillä edistetään ja tuetaan pk-yritysten johdolla toteutettavia
valtioiden rajat ylittäviä t&k-hankkeita. Toimella täydennetään muita seitsemänteen puiteohjelmaan
sisältyviä pk-yrityksille suunnattuja toimia.
Yhteisö myöntää toimelle rahoitustukea ja osallistuu sen toteutukseen käyttäen toiminnan kannalta
tarkoituksenmukaisimpia keinoja.
 ---pagebreak--- L 400/366          FI                 Euroopan unionin virallinen lehti                    30.12.2006
                                                LIITE V
Komission 8 artiklan 5 kohdan mukaisesti toimittamat tiedot
1.        Toimia koskevat tiedot, joilla mahdollistetaan kunkin ehdotuksen seuranta sen koko
          voimassaolon ajan ja jotka kattavat erityisesti:
          –      esitetyt ehdotukset;
          –      kutakin ehdotusta koskevan arvioinnin tulokset;
          –      avustussopimukset;
          –      päättyneet toimet.
2.        Kunkin ehdotuspyynnön tuloksia ja toimien täytäntöönpanoa koskevat tiedot, joihin
          sisältyvät erityisesti:
          –      kunkin ehdotuspyynnön tulokset;
 ---pagebreak--- 30.12.2006        FI                   Euroopan unionin virallinen lehti                         L 400/367
         –      avustussopimuksia koskevien neuvottelujen tulokset;
         –      toimien täytäntöönpano, mukaan lukien maksutiedot ja toimien tulokset.
3.       Tiedot ohjelman täytäntöönpanosta, puiteohjelman, erityisohjelman ja kunkin toimen
         tasolla.
Tiedot (erityisesti ehdotuksia, niiden arviointia ja avustussopimuksia koskevat tiedot) olisi
toimitettava rakenteellisesti yhdenmukaisessa, sähköisesti luettavassa ja käsiteltävässä muodossa, ja
niiden olisi oltava saatavilla tietotekniikkaan perustuvasta tieto- ja raportointijärjestelmästä, joka
mahdollistaa nopean tietojen analysoinnin.